Kupovinom Mer i Somat proizvoda pomažete SOS Dečija sela Srbija - Telegraf.rs\n28/10/21 | 13:44\nKompanija Henkel pokrenula je akciju za podršku organizaciji SOS Dečija sela Srbija, pod sloganom "Uživajte zajedno i podelite obrok". Cilj akcije je da se obezbedi obrok za 87 dece i mladih u SOS Dečijem selu Kraljevo, a direktnu podršku pružaju svi potrošači kupovinom Mer i Somat proizvoda u periodu od 11. oktobra do 14. novembra\nCilj kompanije Henkel je da osigura nabavku i pripremu hrane za 87 dece i mladih u hraniteljskim porodicama koje podržava Dečije selo Kraljevo i to za celu nedelju, što je 1.827 obroka. Pored sredstava za pripremu zdravih obroka kompanija Henkel će donirati i mesečnu zalihu higijenskih proizvoda iz asortimana poslovnog sektora Deterdženti i kućna hemija.\nIniciranjem ove akcije kompanija Henkel nastavlja sa društveno odgovornim projektima za pomoć zajednici. Saradnjom sa SOS Dečija sela Srbija, kompanija želi da doprinese kvalitetu svakodnevnog života dece i mladih o kojima ova organizacija svakodnevno brine. Više o radu Dečijih SOS sela Srbija možete pronaći na sledećem sajtu: sos-decijasela.rs\nPomoć mladima u traženju posla\n17 godina postojanja organizacije SOS dečija sela Srbija\nVisa i Laguna darovali Fondaciji SOS Dečija sela Srbija 500 knjiga za decu\nEMA podržala kombinovanje vakcina u borbi protiv korona virusa\n6 znakova koji dokazuju da vas bezuslovno voli: On ljubav pokazuje delima, a ne rečima


Profesor Vujanić komentariše biciklistički saobraćaj u skladu sa stanjem iz prošlog veka\nBeograd, bicikl, saobraćaj\nUdruženje Ulice za bicikliste po ko zna koji put mora da reaguje na izjavu tzv. saobraćajno-bezbednjačkog lobija koji predvodi profesor saobraćajnog fakulteta u penziji Milan Vujanić, poznat po svojim pro-automobilskim stavovima.\nU intervjuu televiziji N1, profesor komentariše temu za koju se po svemu sudeći nažalost nije dovoljno pripremio niti se o njoj dovoljno informisao, već po inerciji komentariše biciklistički saobraćaj u skladu sa stanjem iz osamdesetih ili devedesetih godina prošlog veka. Udruženje Ulice za bicikliste smatra da za saobraćajne eksperte od suštinske važnosti da stalno budu informisani o saobraćajnim trendovima u svetu, te da je gradivo potrebno obnoviti.\nU međuvremenu (koje je prof. Vujanić očigledno prespavao), u većini zemalja Evrope saobraćaj bicikala je dozvoljen žutim trakama, tamo gde to dozvoli lokalna samouprava. Ukoliko nije dozvoljen saobraćaj žutom trakom, to nije zbog bezbenosti biciklista, već zbog protočnosti javnog prevoza.\nU tom slučaju, biciklistima je u razvijenim zemljama obavezno napravljena biciklistička staza, za šta se i udruženje Ulice za bicikliste zalaže već skoro deceniju.\nProfesor Vujanić takođe pokazuje da ne zna da je biciklistima po Zakonu o bezbednosti saobraćaja već dozvoljeno kretanje u okviru jednog metra od desne ivice kolovoza, osim ukoliko ne skreću levo i ne nailaze na prepreku, tako da je potpuno besmisleno komentarisati da li dozvoljeno da bicikl može da se kreće beogradskim ulicama odnosno kroz Kneza Miloša što profesor u svojoj izjavi naziva “izuzetno nebezbednim”. Podsećamo da u ovoj ulici nema ni žute trake, a ni znaka koji zabranjuje prolazak biciklista.\nI da podvučemo, ovim profesor ne samo da pokazuje svoje neznanje i neinformisanost, već sa svoje pozicije saobraćajnog stručnjaka i autoriteta koji često nastupa u medijima bicikliste nesvesno dovodi u opasnost, stvarajući kod vozača motornih vozila pogrešnu percepciju da biciklisti na kolovozu nije mesto. To često rezultuje izlivima besa od strane bahatih vozača ka biciklistima, a često i nebezbednim ponašanjem odnosno sviranjem i bliskim preticanjem.\nOvim putem pozivamo profesora da se bolje informiše pre nego što ubuduće u javnosti komentariše položaj i prava biciklista u saobraćaju i da prestane da posmatra saobraćaj samo iz motorne, već i iz perspektive održive urbane mobilnosti, u čemu se dobrovoljno javljamo da mu pomognemo i da ga uputimo u najnovija stremljenja u formiranju saobraćajnih politika.\nTakođe, UG Ulice za bicikliste će nastaviti da sarađuje sa institucijama Grada Beograda kroz promene odredbi zakona i da radi na unapređenju biciklističkog saobraćaja kao načina da se smanji zagađenost vazduha i saobraćajni kolapsi na beogradskim ulicama.


Na konferenciji za novinare povodom jubileja stranke, Pajtić je, pozivajući se na reči Zorana Đinđića, rekao da se u poslednjih 20 godina ništa nije promenilo, jer je i danas, naveo je, za članstvo u DS potreban visok stepen integriteta i hrabrosti.\nDS ne slavi već obeležava, jer je Srbija u teškoj ekonomskoj i institucionalnoj krizi, rekao je on, poručujući da je "danas država u kojoj nesposobna vlast koja prebacuje teret krize na građane smanjujući im plate, nije socijalno odgovorna država".\nDodao je da je Ombudsman opstruisan i napadan, da danas pravosuđe služi za linč političkih protivnika i da nema slobode medija.\nOn je poručio da sve dok "znanje i pravda budu ćutali, a neznanje i nepravda vrištali", biće potrebe za DS-om, za boljom i obrazovanijom alternativom sadašnjoj vlasti.\n"Pravili smo greške, koje smo skupo platili 2012.", rekao je Pajtić navodeći da je DS podnosila najveće žrtve, kao što je ubistvo premijera i lidera DS Zorana Đinđića.\nPajtić je rekao da ne bi bilo evropskog puta ni regionalnog pomirenja da nije bilo Demokratske stranke i da je ponosan što je danas njen predsednik.\nNaveo je da je DS danas drugačija nego 2012. jer je bliža izvornim principima.\nOsnivač DS-a Dragoljub Mićunović rekao je da se 3. februara 1999. ta stranka obavezala da dok postoji neće se uspostaviti vladavina jednog čoveka.\n"To i danas možemo da ponovimo", rekao je Mićunović, poručujući da je DS čuvala obraz Srbije, borila se za mir i toleranciju, zbog čega je trpela nasilje.\nGovoreći o zaslugama DS-a, Mićunović je naveo da je ta stranka bila jedini politički most sa naprednim strankama i naprednim zemljama, da je jednu poraženu zemlju vratila u normalan svet, da je odigrala važnu ulogu 5. oktobra 2000. godine...\nOn je međutim naveo i da je DS dok je bila na vlasti činila mnoge propuste i greške, ali i da je platila mnogo zbog napada i hapšenja njenih članova. On je izrazio uverenje da će DS ponovo zauzeti najvažnije mesto u društvu.\nJedan od najstarijih članova DS-a Branislav Belić je mladima poručio da se bore za demokratiju i slobodu i da "grade porodicu koja je ugaoni kamen Srbije".\nNajmlađa članica DS-a Milena Milojević (18) rekla je da se u tu stranku učlanila jer zastupa interese mladih i jedini je pravi izbor za sve njih.\nBeograd, 3. februara 2015. (Tanjug)\nPročitano 915 puta\tPoslednji put izmenjeno 03 februar 2015\nViše iz ove kategorije « Određen pritvor potpredsedniku Skupštine Vojovdine Milivoju Vrebalovu\tBranislav Bogaroški: Nastavićemo da udružujemo sredstva sa lokalnim samoupravama »


Stranačko preletanje u trećini gradova ili opština | Istinomer vesti\nPortal "Ko je na vlasti" beleži preletače\nStranačko preletanje u trećini gradova ili opština\nU skoro trećini gradova ili opština u Srbiji zabeleženo je preko 100 slučajeva stranačkog preletanja nakon poslednjih lokalnih izbora, pokazalo je istraživanje Centra za istraživanje, transparentnost i odgovornost (CRTA) kroz inicijativu “Ko je na vlasti”.\nKragujevcu je stranački dres zamenilo 11 odbornika, u Merošini 10, a u drugu stranku je ”preletelo” po šest odbornika u Apatinu i Žablju. Na portalu kojenavlasti.rs građani mogu doći do informacija o stranačkoj pripadnosti odbornika, ko je menjao stranke nakon izbora, ko podržava vlast, a ko ne. Na debati organizovanoj ovim povodom u Nišu rečeno je da ”stranačko preletanje, umesto izuzetka, postaje pravilo koje vodi do izigravanja poverenja građana i obesmišljava izbore.”\nPolitikolog Vujo Ilić smatra da “izlazak iz stranke nužno ne predstavlja nešto loše, dok prelazak u drugu stranku može biti problematičan”. “Ovde ljudi ne znaju za koga glasaju jer se odbornici kriju iza stranačke liste“, istakao je Nenad Stojanović iz organizacije Proaktiv. Mladen Jovanović iz Nacionalne koalicije za decentralizaciju rekao je da je ta organizacija pokrenula inicijativu za donošenje Zakona o lustraciji “preletača“ koji bi se bazirao na trgovini uticajem: “Pokretanje krivičnog postupka dalo bi mogućnost oduzimanja mandata poslanicima i odbornicima koji prekrajaju izbornu volju građana težeći ka potencijalnom unovčavanju svojih funkcija.”\nUprkos mogućnosti da je preletanje uzrok trgovine uticajem, ucena ili podmićivanja nije poznato da je u Srbiji pokrenut neki slučaj pred nadležnim organima. Istinomer je u nekoliko navrata pisao o ovim, u najmanju ruku, zloupotrebama poverenja građana i zabeležio da su u pojedinim opštinama, poput Kovačice, Apatina ili Rače čitavi odbori pojedinih stranaka prelazili u druge, vladajuće partije.\nUhapšen Dejan Anđus, mediji objavili snimakBrnabić: Oslanjaću se na Vučića


EUnet hosting i u USA\nEUnet hosting i u USA – Personal magazin\nKompanija EUnet omogućava svojim korisnicima da za potrebe iznajmljivanja Cloud hosting usluga, osim u Beogradu i Londonu, koristite najmoderniji Tier 4 Data centar u Majamiju. Od sada možete da izaberete…\nKompanija EUnet omogućava svojim korisnicima da za potrebe iznajmljivanja Cloud hosting usluga, osim u Beogradu i Londonu, koristite najmoderniji Tier 4 Data centar u Majamiju. Od sada možete da izaberete u kome delu sveta želite da hostujete svoje servise i čuvate važne podatke.\nMajami, jedan od pet svetskih gradova sa najboljom infrastrukturom za telekomunikacije, omogućava nam pružanje usluga najvećeg kvaliteta pomoću višestrukih optičkih veza, ISP opreme i transkontinentalnih podvodnih kablova. Uz pomoć vrhunske opreme, na raspolaganju vam je brz protok podataka prema Evropi i Južnoj Americi.\nEUnet Data centri koji ispunjavaju Tier 3 i Tier 4 standarde sigurnosti i kvaliteta na tri lokacije u svetu (Beograd, London i Majami) specijalizovani su i za robusne mreže koje podržavaju veliki saobraćaj i upotrebu zahtevnih aplikacija na nivou kompanija.\nEUnet hosting i u USA was last modified: September 22nd, 2011 by Redakcija\nCloud hostingEUnet Hostingweb hosting\nEpson prikazao Stylus Pro 9700 na Grafima 2011


Elegantan poslovni prostor Macquarie grupacije - Moj Enterijer – Kupatila, Nameštaj, Kuhinje, Garniture...\nStudio Eskema Arquitectos ponudio je svojim klijentima rešenja za projekat dizajniranja enterijera njihovog radnog prostora, zasnovana na jakom uticaju prestižne reputacije grupacije, ali i da istovremeno zadrže određenu količinu neformalnosti. Druga, veoma važna tama bila je činjenje kancelarijskog prostora potpuno drugačijim od ostatka radnih površina koje brend poseduje širom sveta, dodatno pružajući reference na njegovu lokaciju u Meksiku.\nSvi ovi parametri predstavljaju fundamentalne stavke za izbor palete boja, tipa nameštaja i rasporeda unutrašnjosti ovog prostora. Arhitektonski program morao je biti kompletiran u tri različite radne površine, sastavljene u istoj površini za relaksiranje, izbegavajući dosadne i tradicionalne ćoškove za ispijanje kafe, otvarajući prostor za sedenje i stvarajući atmosferu sedenja u nekoj bašti čistog uma, dok veoma zabavni i raznobojni elementi na zidovima, zajedno sa velikim stolovima, stvaraju dovoljno prostora za sastanke i mogu održati veliku cirkulaciju zaposlenih u savršeno provetrenom ambijentu.\nOstale važne površine nastale su u formama sala za sastanke smeštenih oko recepcije, u konfiguraciji iskombinovanih funkcionalnosti, gde privatnost postaje ključna stavka, stoga je arhitektonski studio kombinovao različite modele zvučne izolacije na zidovima. Ovo je bio veoma važan aspekt, iako ni jedna sekcija nije ostavljena bez sertifikata različitih samoodrživih sistema, kao i praćenje svih standarda zdravog načina života.\nRazličiti elementi kao što su tepisi sa svetlim bojama i obrascima, dodaju pokret prostoru i vinilnim pločicama kafeterije i recepcionog dela, kombinovano. Iako je siva boja dominantna u celokupnom prostoru meksičke kancelarije, ne može se reći da je bilo koji njen deo jednoličan, osiguravajući da sve površine poseduju detalje vibrantnih akcenata i svetlih detalja, što se ujedno uklapa u sve zahteve klijenata.\nPROČITAJTE SLEDEĆI TEKST: Najbolja rešenja za idealne kućne kancelarije


Velika Britanija, Sjedinjene Američke Države i Evropska unija tvrde da Kina stoji iza velikog hakerskog napada koji se dogodio ranije ove godine.\nMeta napada bili su serveri Majkrosoft Eksčejndža, a više od 30.000 organizacija širom sveta osetilo je posledice, piše "BBC".\nKinesko Ministarstvo državne bezbednosti (MSS) je optuženo i za sveobuhvatniju akciju špijunaže i širi spektar "neodgovornih" aktivnosti.\n- Verujemo da su hakeri pod kineskom kontolom u januaru pronašli slabosti u Majkrosoftovom sistemu i radimo užurbano kako bismo ih sanirali pre nego što postanu javno vidljive - izvor iz službi bezbednosti kaže za BBC.\nIz Ministarstva spoljnih poslova Velike Britanije rekli su da je kineska vlada "ignoristala nekoliko poziva da prekine neopreznu politiku umesto što dozvoljava akterima bliskim državi da povećavaju razmere napada i ponašaju se neodgovorno kada ih uhvate".\nIz Bele Kuće rekli su da su "veoma zabrinuti" što je Kina "izgradila obaveštajnu mašineriju čiji su hakeri deo i oni sprovode njihove operacije nekažnjeno širom sveta".\nS druge strane, iz Evropske unije su poručili da je napad "izazvao sigurnosne pretnje i značajne ekonomske gubitke za državne institucije i privatne kompanije".\nTo je razlog zbog kojeg su se mnoge vlade udružile kako bi iskazale zabrinutost - Japan, Australija, Kanada i Novi Zeland su zajedno sa zemljama članicama NATO potpisale su saopštenje "solidarnosti".


"Birajte Kelebiju, umesto Horgoša" - Radovi u jeku, a kolone sve duže - Pluton Logistics\nRekonstrukcija i dogradnja graničnog prelaza Horgoš, jednog od najopterećenijih i najfrekventnijih prelaza u zemlji, u punom je jeku. Iz Uprave carina poručuju da, kako se približava početak turističke sezone, „broj putnika i vozila će neminovno rasti, tako da treba očekivati i duža zadržavanja od uobičajenih“.\nBudite informisani na vreme! Pridružite se PlutonLogistics zajednici na Viberu!\nTreba imati u vidu da je prošle godine tokom letnje sezone – jun, jul i avgust, uprkos smanjenoj fluktuaciji usled pandemije, preko ovog graničnog prelaza u našu zemlju ušlo preko milion i po putnika, a izašlo oko 1,2 miliona ljudi. U istom periodu je preko Terminala Horgoš u zemlju ušlo više od 43.000 kamiona, a iz nje izašlo gotovo 40.000 teretnjaka, navode.\nPovremeno zatvaranje pojedinih traka, već uslovljava duža zadržavanja u teretnom saobraćaju i stvaranje dužih kolona kamiona na izlazu iz zemlje, na šta, kako tvrde iz Carine, „granične službe ne mogu da utiču“.\nPrema najavi Ministarstva saobraćaja i infrastrukture, radovi na samom prelazu, kao i na prilaznim saobraćajnicama trajaće oko godinu i po dana, tako da bi preporuka bila da se kao alternativa korste drugi manji prelazi. Za putnički saobraćaj su to Kelebija, Đala, Horgoš II, Rabe, Bački Breg, Bački Vinogradi, Bajmok i Rastina, a za teretni Terminal Kelebija, navodi se u saopštenju Carine.\nPodsetimo, projekat, u koji će biti uloženo nešto više od dve milijarde dinara, pored rekonstrukcije nekih od postojećih objekata, predviđa i izgradnju četiri nove saobraćajne trake za putnička vozila i autobuse na ulazu u zemlju, dve dodatne saobraćajne trake za kamione na izlazu iz zemlje i jedne trake za vangabaritna vozila na ulazu u zemlju.\n← Nova pravila o iznosu/unosu duvana u Srbiju – Koje carinarnice mogu da kontrolišu ovu akciznu robu?\nSunčica Savović, Udruženje Žita Srbije – Zabrana izvoza nenadoknadiva šteta za srpsku privredu →\nKrenuli preko granice sakriveni među sadnicama tuja\n4. marta 2021. 4. marta 2021. Milica Milosavljevic\nNa Kelebiji zaustavljen sumnjivi tovar podnih obloga\n9. maja 2022. Milica Milosavljevic\nIz kombija zaplenjena kozmetika vredna čak 230.000 evra (FOTO)\n8. novembra 2021. 8. novembra 2021. Milica Milosavljevic


VELIKI NEDELJNI HOROSKOP DO 7. JULA: Oprez, OVA TRI ZNAKA imaće veoma LOŠ PERIOD, evo na šta treba da obrate pažnju! - Zena.rs\nVELIKI NEDELJNI HOROSKOP DO 7. JULA: Oprez, OVA TRI ZNAKA imaće veoma LOŠ PERIOD, evo na šta treba da obrate pažnju!\nU skladu sa prioritetima koje ste sebi postavili imate definisane planove ili svoju viziju, te ne želite da prihvatite kompromisnu ponudu. Razmilite o sugestijama koje dobijate od bliskih saradnika, jer neko vas usmerava da prihvatite najbolje rešenje. Preti vas promenljivo raspoloženje, a iskustvo vas opominje da napravite emotivnu distancu u odnosu na neke sumnjive situacije. Oslonite se na svoju intuiciju, dobar osecaj vas neĆe izneveriTI.


Djordjević (Oslobodjenje): U bliskoj budućnosti sve što je potpisano sa Prištinom biće ...\nDjordjević (Oslobodjenje): U bliskoj budućnosti sve što je potpisano sa Prištinom biće …\nBeta 16. novembra 2021. 11:30\nPredsednik pokreta Oslobodjenje Mladjan Djordjević izjavio je danas da će „svi dogovori i dilovi koje je Aleksandar Vučić napravio sa (Hašimom) Tačijem, (Ramušem) Haradinajem i (Aljbinom) Kurtijem, kojima se odriče suvereniteta Srbije i koji nisu u skladu sa Ustavom i Rezolucijom 1244“, poništiti sledeća patriotska vlast.\nDjordjević je, povodom jučerašnje izjave Kurtija da Kosovo ne može da prizna Srbiju sve dok je na snazi Ustav iz 2006. godine, rekao da kosovski premijer ne treba da se „raduje unapred“, jer će u bliskoj budućnosti sve što je Priština potpisala sa režimom Aleksandra Vučića „biti poništeno“.\nPredsednik Oslobodjenja je u pisanoj izjavi istakao „da svaki budući pregovori moraju biti vraćeni u okvire Ustava i Rezolucije“.\n„Eto do čega nas je dovela politika Aleksandra Vučića. Iz Prištine pozivaju da Srbije promeni Ustav da bi oni nas priznali? To su besmislice, ali to je pozicija Srbije danas“, ocenio je Djordjević.\nOn je, povodom najave izmene zakona o referendumu kojim se više ne zahteva izlaznost od 50 odsto da bi referendum uspeo, rekao i da predsednik Srbije i lider Srpske napredne stranke (SNS) Aleksandar Vučić radi na tome da „lažnim i pokradenim referendumom“ promeni Ustav i iz njega izbaci svaki pomen Kosova i Metohije.\n„Upravo je izmena zakona o referendumu pokazatelj namera SNS. Na mala vrata će pokušati da proguraju ono što im je zapad naredio, da priznaju Kosovo. Prvi korak je da ga obrišu iz Ustava“, kazao je Djordjević.\nOn je dodao da je „narod Srbije prozreo ovakve igre i da to neće proći ni Vučiću ni Kurtiju“.


Moskva ne priznaje presudu Haškog suda o kompenzaciji imovine „Ukrnafti“ - 16.04.2019, Sputnik Srbija\nMoskva ne priznaje presudu Haškog suda o kompenzaciji imovine „Ukrnafti“\nMoskva nije učestvovala u razmatranju tužbe „Ukrnafte“ pred Haškim sudom i ne priznaje zakonitost donete presude o kompenzaciji ukrajinskoj kompaniji za... 16.04.2019, Sputnik Srbija\nevropa, rusija, vesti, ekonomija, svet, ukrajina, hag\n16:52 16.04.2019 (Osveženo: 17:01 16.04.2019)\n© Sputnik / Artur Aleksandrov / Uđi u foto-galerijuHag, Holandija, istorijski centar grada\nMoskva nije učestvovala u razmatranju tužbe „Ukrnafte“ pred Haškim sudom i ne priznaje zakonitost donete presude o kompenzaciji ukrajinskoj kompaniji za izgubljenu imovinu na Krimu, jer taj sud nema nadležnost za razmatranje tužbe, saopštilo je Ministarstvo pravde Rusije.\nRuska strana za sada nije dobila preko zvaničnih diplomatskih kanala odluku o tužbi „Ukrnafte“ donetu 12. aprila i planira da „ospori odluku i da iskoristi sve dostupne mehanizme pravne zaštite predviđene međunarodnim pravom i zakonodavstvom Švajcarske“, navedeno je u saopštenju.\nSud u Hagu je naložio Rusiji da plati 44,4 miliona dolara kompenzacije za gubitak imovine „Ukrnafte“ na Krimu, prenela je ukrajinska kompanija.\nSud je tražio i da Moskva nadoknadi procente (više od 5,5 miliona dolara), kaznu i sudske troškove (više od 3,5 miliona dolara).\nU procesu je reč o administrativnim prostorijama i 16 benzinskih pumpi na teritoriji poluostrva.\nRusija se žalila na odluku britanskog suda o dugu Ukrajine\n14 Novembar 2018, 16:23\nSud je saopštio da je nadležan za sličnu tužbu protiv Rusije koju je podnela ukrajinska kompanija „Stabil“, kao i još desetak drugih lica.\nU oktobru 2014. godine „Ukrnafta“ je saopštila da je Rusija narušila obaveze iz Sporazuma o investicijama iz 1998. godine. To je, prema oceni kompanije, od početka ometalo ulaganja u krimske benzinske pumpe, a zatim je dovelo do njihove „eksproprijacije“.\n„Ukrnafta“ je saopštila da je nakon četiri godine Vrhovni sud Švajcarske odlučio da je kompanija investitor na osnovu Sporazuma, a da imovina na Krimu predstavlja investicije.\nRuska strana je saopštila da bilateralni sporazum o zaštiti investicija ne može biti osnova za rešavanje zahteva ukrajinskih kompanija pred Haškim\nNavedeno je da Rusija ne priznaje jurisdikciju Haškog suda u toj parnici.


Nastavljeni protesti zbog policijske brutalnosti\nPolicija pokušava da zaustavi demonstrante na ulazu u tržni centar Atlantik Terminal blizu sportske arene Berkli Centar u Njujorku, 8. decembra 2014.\nDemonstranti u Njujorku su skandirali sada poznatu parolu “Ne mogu da dišem” – poslednje reči Erika Garnera, Afro-Amerikanaca ugušenog u policijskoj akciji.\nŠirom Sjedinjenih Država sinoć su nastavljeni protesti zbog nepodizanja optužnice u nekoliko slučaja kada su policajci, belci, ubili nenaoružane crnce. U Njujorku, demonstranti su blokirali ulice ispred sportske arene Barkliz Centar, za vreme NBA utakmice kojoj je prisustvovao i britanski kraljevski par.\nProtest je trajao na ulicama dok je igrana utakmica Bruklin Netsa i Klivlend Kavalirsa kojoj su prisustvovali princ Vilijam i Kejt, vojvotkinja od Kembridža. Demonstracije su izbile zbog odluke porote da ne podigne optužnicu u slučaju 43-godišnjeg Afroamerikanca, Erika Garnera, koji je letos ugušen policijskim zahvatom “kragna.”\nDemonstranti su skandirali sada poznatu parolu “Ne mogu da dišem” – poslednje Garnerove reči. Oko 300 učesnika protesta je probilo policijski kordon na ulazu u tržni centar “Atlantik Terminal” nedaleko od arene.\n“Došao sam iz solidarnosti sa ovim ljudima i njihovom borbom, sve je isto kao u Sent Luisu” , izjavio je Dejmon Dejvis, učesnik protesta u Njujorku.\n“Pokušali smo da idemo pravnim kanalima ali pravni sistem je potpuno namešten protiv nas”, istakao je Gilbert Rosa, učesnik protesta u Njujorku.\nLebron Džejms, košarkaš Klivlenda, u majici sa parolom "Ne mogu da dišem"\nUnutar arene, šestorica NBA košarkaša su takodje izrazila svoj stav – noseći majice sa natpisom “Ne mogu da dišem” za vreme zagrevanja pred utakmicu.\nZa to vreme, demonstranti su zaustavili saobraćaj u centru Vašingtona u sred večernjeg saobraćajnog “špica”.\n“Ne radi se samo o policajcima - ubicama. Radi se o rasizmu. Nije sva policija rasistička ali postoje policajci rasisti, pravnici rasisti, direktori i menadžeri rasisti i to mora da prestane”, izjavio je jedan demonstrant.\nNeki od učesnika protesta kažu da ne očekuju neposredni rezultat, ali žele da iskoriste priliku da se čuje njihov glas.\n“Mislim da sada niče jedan pokret. Mislim da su ovakvi protestni marševi važni da se skrene pažnja na ceo slučaj i to je dragoceno. Ne mislim da će ovaj pokret dovesti do okončanja policijske brutalnosti u Americi ali je važan korak”, smatra jedna Amerikanka koja je marširala ulicama prestonice.\nNa zapadnoj obali, u Berkliju u Kaliforniji, demonstranti su na kratko blokirali glavnu saobraćajnicu i zaustavili rad lokalne železničke stanice. Prethodne noći su demosntracije u Berkliju postale nasilne kada su neki učesnici marša počeli da razbijaju izloge, posle čega je policija bacila suzavac.\nU Finiksu u Arizoni, devetogodišnja ćerka Rumejna Brizbona, koji je takodje ubijen nenaoružan, u policijskoj akciji, predvodila je grupu od oko 200 demonstrantaa dok su marširali ka sedištu gradske policije. Oni traže da policija objavi ime policajca koji je ubio Brizbona.\nU jučerašnjem intervjuu za mrežu Black Entertainment Television, predsednik Barak Obama je izjavio da crnci ne preteruju kada govore o svojim problemima i da je rasizam duboko ukorenjen u američkom društvu.\n“Ova zemlja je u svom najboljem izdanju kada se prema svima postupa pravedno. Medjutim, deo naše istorije i nasledja je i da ljudi nisu bili tretirani pravedno, u svim sferama života. Posebno je važno da ljudi osećaju da prema njima pravedno postupaju policija i snage sprovodjenja zakona, zato što posledice, kada ne dobijaju pravedan tretman, mogu da budu smrtonosne.”\nObama je pozvao mlade ljude da budu uporni i da ne odustaju od promena u sistemu krivičnog pravosudja, ističući da se do napretka dolazi postepeno, korak po korak.


KELAIFI ODLUČIO Mbape može da ide – Sport News Magazin\nNASLOVNA/FUDBAL/EVROPSKE LIGE/KELAIFI ODLUČIO Mbape može da ide\nPredsjednik Pari Sen Žermena Naser al Kelaifi se predomislio i Kilijan Mbape može da napusti klub.\nDobro obaviješteni “RMC” prenosi da je PSŽ ipak odlučio da pusti Mbapea da ode, kako ne bi kvario atmosferu u ekipi i ostao nezadovoljan u Parizu. PSŽ je nekoliko puta nudio Mbapeu da produži ugovor, što je on svaki put odbio.\nNjegova želja je da ode u Real Madrid, koji spremno čeka da pošalje zvaničnu ponudu Parižanima do kraja prelaznog roka. Poslije svega, francuski mediji po prvi put prenose da je PSŽ spreman da ga proda i da ne žele više da se opterećuju Mbapeom, koji je već dugo nezadovoljan, pogotovo poslije dolaska Lionela Mesija.\n„Sveci“ imaju i plan B, jer kao zamjenu za Mbapea vide Nejmarov zemljak Rišarlison koji fantastično igra u Evertonu.


Radovan Ćurčić trenirao pospane igrače - Društvo - Dnevni list Danas\nPočetna » Društvo » Radovan Ćurčić trenirao pospane igrače\nAklimatizacija glavni problem fudbalera Srbije u pripremi za sutrašnji meč sa Japanom\n0Piše: O. N. 05. aprila 2010. 19.35\n– Pokušaćemo maksimalno da pripremimo ekipu, koliko je god to moguće za dva dana, pre svega tako da bude u stanju fizički izdržati utakmicu, odnosno aklimatizovati se na promenjene uslove. Sigurno ćemo imati problema zbog umora od dugog puta i neuigranosti, ali naše je da ih kroz ova dva treninga i sastanke svedemo na minimum. Pred nama je teška utakmica, s rivalom koji je kao domaćin u prednosti zbog navedenih okolnosti, ali ću sa igračima i saradnicima pokušati da budemo makar približno na nivou rezultata A reprezentacije u njenom najjačem sastavu. Dati su mi velika obaveza i odgovornost, a olakšavajuća okolnost je to što sam već bio uz selekciju u Turskoj i što, ovde u Japanu, pored sebe imam selektora Antića. Konsultujemo se oko svega – objašnjava Ćurčić, koji je igrače izveo na teren posle samo dva sata spavanja, ručka i sastanka nakon pola dana leta iz Beograda za Osake.\n„Orlovi“ prvu fazu Mondijala igraju u D grupi, sa selekcijama Nemačke, Gane i Australije, dok će reprezentacija „zemlje izlazećeg sunca“, za ovu priliku takođe sastavljena od fudbalera iz domaće lige, prolaz u osminu finala tražiti u E grupi, protiv Holandije, Kameruna i Danske.\nPetroviću traka, Ninkov neizvestan\nKao što se i pretpostavljalo, kapitensku traku u sutrašnjem meču poneće Radosav Petrović jer u „moru“ debitanata i povremenih reprezentativaca u sadašnjoj ekipi ima najviše nastupa za Antićev najjači tim. U Japanu je svih 18 pozvanih igrača, ali pitanje je da li će u protokolu meča biti mesta za Zvezdinog desnog beka Pavla Ninkova, koji ima problema s povredom ramena.\nOdbojkašice Srbije u Nišu, Montikjariju, Makau, Ufi i Tojami


ZAŠTO JE HAOS NA ISTOČNIM GRANICAMA EU DOBRA VEST ZA PUTINA? Iako nije realna pretnja, pasivnost Zapada ide na ruku ruskom lideru\nPAPA SE IZVINIO PRAVOSLAVCIMA: Molim Boga i braću i sestre za oprost zbog 31\t202\nFoto: EPA / ALEXEI DRUZHININ\nKsenija Prodanović 17.11.2021. 12:29h\nDa li je Vladimir Putin pretnja po mir ili je on samo posledica mlake politike zapadnih zemalja, istraživao je američki CNN.\nZvona za uzbunu zvone u evropskim salama diplomatije. Poslednjih dana visoki zapadni zvaničnici izrazili su zabrinutost zbog hiljada ruskih snaga koje su se pojavile u blizini istočnih granica Ukrajine.\nGeneralni sekretar NATO-a je u ponedeljak upozorio Moskvu da se suzdrži od "potencijalnih agresivnih akcija" nakon što su ukrajinski zvaničnici saopštili da je 90.000 ruskih vojnika stacionirano "blizu granice i na privremeno okupiranim teritorijama", kao i u Crnom moru.\nAmerički državni sekretar Antoni Blinken rekao je prošle nedelje da su SAD "zabrinute izveštajima o neuobičajenim ruskim vojnim aktivnostima" i pomenuo mogućnost da Rusija možda "pokušava da ponovi" svoju invaziju na suseda iz 2014. godine. Francuski predsednik Emanuel Makron i nemačka kancelarka Angela Merkel pozvali su Rusiju da "pokaže suzdržanost" jer bi svaki pokušaj "podrivanja teritorijalnog integriteta Ukrajine imao ozbiljne posledice".\nKako navodi CNN, pitanja koja zahtevaju odgovore su: 1) Koliko je situacija odmah opasna; 2) Šta zapadna alijansa može da uradi, ako išta, da odvrati Rusiju od dalje provokacije; i 3) Šta zapravo želi ruski predsednik Vladimir Putin?\nU četiri oka, evropske diplomate i zvaničnici kažu da situacija nije ista kao 2014. godine, kada su ruski operativci napali Ukrajinu i prisvojili crnomorsko poluostrvo Krim.\nOrisija Lucevič, ukrajinska analitičarka u Četam hausu, se slaže sa ovim mišljenjem. "To je najbolji rat koji možete da vodite a da čizmom ne kročite na zemlju. Za razliku od 2014. godine, ovde se ne radi o teritoriji, već o potkopavanju upornog kretanja Ukrajine ka Zapadu i poruci Zapadu da Rusija ima legitimno prisustvo u ovom regionu".\nMeđutim, zvaničnici se plaše da je Putin stvorio nešto poput kvake-22 što veoma rado koristi.\nOSE I KUBOVI KRENULI PREMA GRANICI BELORUSIJE: Poljska vojska aktivirala raketne sisteme PVO! VIDEO\nSUMORNO UPOZORENJE UKRAJINE EVROPSKOJ UNIJI Spremite se za rat sa Rusijom! Ako Moskva napadne, nećete imati vremena za birokratiju\nPutin zna da, ako nagomila trupe, Zapad mora da odgovori. To pokazuju izjave visokih zvaničnika SAD, Francuske, Nemačke i EU. Problem je u tome što je istorija pokazala da izjave i druge mere ne utiču na Putina.\n"Rusija je mnogo puta pokazala da je u stanju da istrpi sankcije“, rekla je Ketrin Klaver Ešbruk, direktorka Nemačkog saveta za spoljne odnose. "Putin zna da je sankcije teško prodati određenim grupama kod kuće, kada mogu indirektno da utiču na nemačko poslovanje ili snabdevanje energijom u Francuskoj“, jer kompanije ne mogu da rade sa ruskim kompanijama.\nKvaka-22 je da Putin dobija na legitimitetu svaki put kada su ovi zapadni lideri primorani da razgovaraju sa njim kako bi deeskalirali napete situacije.\n"Svaki put kada je neko poput Merkelove primoran da digne slušalicu i razgovara sa njim o sprečavanju krize, on postaje istovremeno i uzrok i rešenje problema. To ga čini veoma moćnim kod kuće i drugde u Evropi“, rekao je jedan neimenovani visoki diplomata EU.\nU Evropi se trenutno odvija još jedna situacija koja bi mogla da omogući Putinu da igra i ulogu i neprijatelja i prijatelja - migrantska kriza na poljsko-beloruskoj granici gde hiljade izbeglica pokušavaju da uđu u EU i sukobljavaju se sa poljskim graničarima koji im odgovaraju suzavcem i vodenim topovima.\nBeloruski predsednik Aleksandar Lukašenko optužen je da je izazvao krizu usmeravanjem migranata sa Bliskog istoka i Azije na granicu. Iznenadni priliv u bilo koju zemlju unutar EU stvara realnu mogućnost političke krize i glavobolje za Brisel.\nPriroda unutrašnjih granica EU znači da kada jednom uđete u zemlju kao što je Poljska, postaje lakše da se krećete unutar bloka. To bi gotovo sigurno dovelo do toga da se države članice okrenu jedna protiv druge, počele bi podele unutar bloka i jedinstvo EU bi bilo podriveno. A to što čini Putina i Lukašenka veoma srećnim.\nDa stvar bude komplikovanija, Poljska je trenutno u dugom sporu sa Briselom zbog odluke Varšave da svoje zakone stavi iznad zakona EU. Visoki zvaničnik EU objasnio je za CNN da Poljska "već koristi ovu krizu da se zalaže za jedinstvo po pitanju migracija. Problem je u tome što će Poljska solidarnost u vezi s tim shvatiti kao saradnju u sopstvenom kršenju pravila koje podriva Uniju. "\nIako Putin negira bilo kakvu umešanost u migrantsku krizu, branio je Lukašenkovo rešavanje problema. Rusija je takođe najvažniji saveznik Belorusije, koji pomaže da Lukašenko - čovek koga često nazivaju poslednjim evropskim diktatorom - ostane na vlasti. Većina analitičara kaže da je malo verovatno da bi takva politika konfrontacije bila sprovedena bez konsultacija sa Kremljom.\nOva vrsta krize omogućava Putinu da uživa podržavajući Lukašenka i potpirujući vatru, dok istovremeno igra mirotvorca. Da je Putin jasno stavio do znanja da želi da Lukašenko prestane, gotovo je sigurno da bi on to i učinio.\nNije jasno šta je Putinov dugoročni plan za obe krize. Međutim, sigurno je da je razjedinjeni i nemočni Zapad suočen sa krizom na svojim granicama dobra vest za ruskog lidera.\nZapad je mnogo puta tokom protekle decenije izgledao nemočno pred ruskom agresijom.\n"Zapadni diplomatski arsenal je depresivno prazan kada je Rusija u pitanju“, rekao je analitičar za globalna pitanja Majkl Bočirkiv.\nOn smatra da su kombinacija američke ravnodušnosti, kognitivne disonance Evrope o tome šta želi od Rusije i Putinove relativne nesposobnosti da učini bilo kakvu stvarnu štetu moćnijim zapadnim državama ostavile Putina sa utiskom da u suštini može da radi šta hoće i da ne dobije ništa više od grubih reči.\n"Mnoge istočnoevropske nacije su sada uplašene da SAD i njihovi najbliži saveznici jednostavno više nisu zainteresovani za spoljnu politiku, naročito posle povlačenja iz Avganistana“, rekao je Bočirkiv.\nKoliko god da su situacije u Ukrajini i Belorusiji ozbiljne, sasvim je moguće da se podvedu pod ideju da relativno slabi lideri poput Putina i Lukašenka pokazuju svoju "snagu" u delovima sveta gde znaju da to mogu da urade i izvuju se. Realno, Putin jednostavno nije velika pretnja Zapadu, ocenjuje CNN.\nTragedija te realnosti je u tome što za one koji žive u njegovoj sferi uticaja, nedostatak reakcije međunarodne zajednice znači da čovek koji prezire igranje po pravilima ima apsolutnu moć nad njihovim životima. Da li će to biti dovoljno snažan podsticaj za zemlje poput SAD, Nemačke, Francuske i Velike Britanije da deluju, ukoliko se agresija pogorša, može samo da se nagađa.\nLIDER RUSIJE RAZGOVARAO SA MAKRONOM: Američka vežba u Crnom moru provokacija\nPOBESNEO ŽESTOKO Lukašenko tražio nuklearno oružje od Putina za KONAČNI obračun sa Zapadom!\nRusijaVladimir Putinmigrantska krizaUkrajinaZapadEUanaliza\nPOBIO ŽENU TROJE DECE I SEBE ZBOG KOVID POTVRDE! Ostavio oproštajno pismo pre STRAVIČNOG MASAKRA (VIDEO) 2\nPAPA SE IZVINIO PRAVOSLAVCIMA: Molim Boga i braću i sestre za oprost zbog postupaka katolika i raskola koji su izazvali 31\t202


Dačić sa predsednikom Gane o KiM, unapređenju saradnje | Radio Kosovska Mitrovica\nDačić sa predsednikom Gane o KiM, unapređenju saradnje\n21. May, 2019 06:53 |\nMinistar spoljnih poslova Srbije Ivica Dačić i predsednik Gane Nana Dankva Ada Akufo-Ado saglasili su se danas tokom razgovora u Akri da treba revitalizovati odnose dve zemlje koji su narušeni pre sedam godina odlukom Gane u vezi sa priznanjem jednostrano proglašene nezavisnosti Kosova i Metohije.\nDačić je informisao predsednika Gane o toku dijaloga Beograda i Prištine i naglasio da je pitanje dijaloga zapravo pitanje očuvanja teritorijalnog integriteta Srbije.\nOn je naglasio da je to problem koji može da zadesi svaku zemlju na svetu, ukoliko bi se bilo ko rukovodio politikom jednostranih akata.\nKako je saopštilo Ministarstvo spoljnih poslova, Dačić je zamolio sagovornika da ipak sačekaju kraj dijaloga, da do tada imaju statusno neutralnu poziciju i da poštuju rezultate tog dijaloga koji će biti iznet u Ujedinjenim nacijama.\nDačić je podsetio da su nekadašnja Jugoslavija i Gana bile jedne od osnivača Pokreta nesvrstanih, kao i da je Gana bila prva zemlja Afrike koja se izborila za svoju nezavisnost pre 62 godine.\nŠef srpske diplomatije je istakao da ove godine obeležavamo 60 godina od uspostavljanja diplomatskih odnosa tadašnje Jugoslavije, sadašnje Srbije, i Gane.\nUkazao je da razmene poseta između Srbije i Gane i intenziviranje saradnje dveju država pokazuju da prijateljstvo Srbije i Gane ne pripada samo prošlosti i da je u interesu obe zemlje da odnose razvijaju i u sadašnjosti i budućnosti.\nPredsednik Gane Akufo-Ada rekao je da su Srbija i Gana veoma bliske zemlje i da postoje svi uslovi da se realizuju posete i na najvišem nivou, kao i da se uspešno sarađuje u ekonomiji, IT, kulturi, obrazovanju i drugim oblastima.\nSagovornici su se saglasili da su tradicionalno prijateljski odnosi dveju zemalja, koji imaju dugu i bogatu istoriju i koji datiraju iz vremena sticanja nezavisnosti Gane, odličan osnov za unapređenje saradnje u svim oblastima. Na sastanku je istaknuto da su predsednici dve zemlje – Tito i Krumah, bili veliki prijatelji, i da bliske istorijske odnose i saradnju treba nastaviti i intenzivirati.\nTokom zvanične posete Gani, ministar Dačić susreo se i sa ministrom odbrane Hanom Dominik Nitivulom. Oni su se saglasili da tradicionalno prijateljstvo treba negovati i unaprediti, u korist zajedničkih interesa.\nMinistar Dačić pozvao je svoje domaćine da u najskorijem roku posete Srbiju.


FK Radnički 1923 - Kragujevac - Dan kada je pala Zvezda\nNalazite se u: Home / Klub / Vremeplov / Dan kada je pala Zvezda\nCela sezona 2014/2015 protiče u znaku teške finansijske i organizacione krize u FK Radnički 1923. Klub se već krajem prvog dela sezone faktički oprostio od elitnog društva i čekao se samo kraj prvenstva da se klub i zvanično preseli u niži rang. Poznato je bilo da su Šumadinci u očajnoj finansijskoj situaciji. Na najveći stadion došli su bez rezervne garniture dresova, pa su u pozajmljenim Zvezdinim igrali protiv crveno-belih, ali su i u takvim okolnostima uspeli da dođu do prve pobede posle pet vezanih poraza i časno se oproste od elitnog društva. Makar na neko vreme.\nBorbeni gosti se nijednog trenutka nisu predavali, izdržali su nekoliko naleta protivnika i na kraju su nagrađeni za sav trud koji su uložili da se časno predstave na Marakani. Junaci velike pobede gostiju, koji su znali da je proslave sa grupom vernih navijača, bili su Goljević i Stević, dok je počasni pogodak za crveno-bele postigao Ristić u završnici meča iz penala.\nBilo je ovo veliko iznenađenje, obzirom da je kragujevačka ekipa poslednja na tabeli i da će naredne sezone nastupati u nižem rangu. Ali ovi momci, vođeni šefom struke Neškom Milovanovićem, želeli su da pokažu da je sve ono što se tokom ove sezone dešavalo sticaj nesrećnih okolnosti i da ne zaslužuju da napuste elitni rang. To su i uspeli, jer je upravo ova ekipa, prvom pobedom Radničkog nad Crvenom Zvezdom u istoriji, ostavila traga.


Direktor Specijalne bolnice “Ribarska banja” Branislav Katančević dobitnik je ovogodišnje Svetosavske nagrade koju dodeljuje Kulturno - prosvetna zajednica Kruševca.\nDirektorka ove ustanove Suzana Antić, koja je večeras na Svetosavskoj akademiji u Kruševačkom pozorištu uručila nagradu dr Katančeviću navela je u obrazloženju odluke da je direktor Ribarske banje uvrstio ovu ustanovu među petanest najuspešnijih u Srbiji i dodala da je banja postala nastavna baza Medicinskog fakulteta u Beogradu.\n“Dr Katančević je organizator i reformator kulturnog života u Ribarskoj banji, njegovim dolaskom oživeo je rad likovne kolonije, a dobitnik je i zlatne značke KPZ Srbije kao i ordena Srpske pravoslavne crkve”, navela je, između ostalog, Antić.\nPrimajući nagradu, dr Katančević je zahvalio ustanovama u kulturi koje su ga predložile za dobitnika Svetosavske povelje rekavši da će novčanu nagradu od 40.000 dinara dati u humanitarne svrhe.\nSvetosavska nagrada je u kruševačkoj javnosti prethodnih dana izazvala velike polemike jer su prvi put za dobitnike predloženi političari među kojima je i dr Katančević, koji je lider lokalnog “Pokreta za promene” i savetnik gradonačelnika Kruševca.\nTakođe, prvi put je upravni odbor KPZ doneo odluku da se, iako je Savet za dodelu nagrada odlučio o dobitniku, njegovo ime ne saopštava pre Svetosasvke akademije.\nZa dobitnika je predložen i gradonačelnik Kruševca Bratislav Gašić, koji je predlagaču, kruševačkoj eparhiji uputio javno pismo da se povlači jer smatra da nagradu ne treba da dobiju političari pozivajući njegovog savetnika da učini isto.\n“Bilo je političkih pritisaka u cilju da nagrada ne bude meni dodeljena”,- rekao je večeras Katančević primajući povelju u Kruševačkom pozorištu.\nOsporavano je i to što su Katančevića, između ostalih, predložili Radio Televizija Kruševac, Turistička organizacija Kruševac, Centar za osobe sa invaliditetom i Centar za stručno usavršavanje, ustanove koje su, pored Kulturno - prosvetne zajednice, posle izbora pripale Pokretu za promene.


Narodna skupština Republike Srbije / Aktivnosti / Narodna skupština / Narodni poslanici\nOdržana radionica za narodne poslanike o zakonskoj regulativi i primeni novih smernica o sukobu interesa\nOnlajn radionica za narodne poslanike o zakonskoj regulativi i praktičnoj primeni smernica o sukobu interesa, u organizaciji Agencije za borbu protiv korupcije i uz podršku Projekta za odgovornu vlast Američke agencije za međunarodni razvoj (USAID), održana je danas u Narodnoj skupštini.\nSastanak predsednika i članova Poslaničke grupe prijateljstva sa Angolom i ambasadora Angole u Srbiji\nVuk Mirčetić predsednik Poslaničke grupe prijateljstva sa Angolom sastao se danas u Domu Narodne skupštine sa ambasadorom Angole Nj.E. Alsinom doš Prezereš Izata Fransisko da Konsejsao, sa kojim je razgovarao o tradicionalno prijateljskim odnosima i o popularizaciji Angole u Srbiji.\nČlanovi Poslaničke grupe prijateljstva sa Kazahstanom sastali su se sa ambasadorom Republike Kazahstan u Republici Srbiji Nj.E. Gabitom Sizdibekovim\nČlan PGP sa Kazahstanom Dragomir Karić naglasio je da prijateljski odnosi dve zemlje sežu u daleku istoriju i da je neophodno tu vezu održavati i nadgrađivati. Karić je istakao važnost međuparlamentarne saradnje i izrazio nadu da će epidemiološka situacija dozvoliti da se susret parlamentaraca upriliči u što skorijem roku.\nPetak, 9. april 2021.\nOdržan Prvi sastanak GOPAK\nGlobalna organizacija parlamentaraca za borbu protiv korupcije (GOPAK) u Srbiji održala je konstitutivni sastanak na kojem je izabrano rukovodstvo te organizacije i predstavljen predlog programa rada.\nPredsednica Odbora za evropske integracije razgovarala sa šefom Političkog sektora u Delegaciji EU u Srbiji\nPredsednica Odbora za evropske integracije Elvira Kovač sastala se u Narodnoj skupštini sa šefom Političkog sektora u Delegaciji EU u Srbiji Dirkom Lorencom, sa kojim je razgovarala o radu Narodne skupštine i Odbora, u cilju pripreme Godišnjeg izveštaja Evropske komisije o napretku Srbije za 2020. godinu.\nPredsednica Poslaničke grupe prijateljstva sa Tunisom sastala se sa ambasadorom Tunisa u Srbiji\nPredsednica Poslaničke grupe prijateljstva sa Tunisom Dubravka Kralj sastala se, u Domu Narodne skupštine, sa ambasadorom Republike Tunis u Republici Srbiji Sejfom Alah Redžebom.\nMilimir Vujadinović razgovarao sa predstavnicima Kulturne zajednice Krajine i Krajiške srpske akademije nauka i umetnosti\nPredsednik Odbora za dijasporu i Srbe u regionu Milimir Vujadinović, razgovarao je danas sa predstavnicima Kulturne zajednice Krajine (KZK) i Krajiške srpske akademije nauka i umetnosti (KSANU), a tema razgovora bila je saradnja na regionalnom nivou.\nPonedeljak, 5. april 2021.\nŠefica i članica Delegacije NSRS pri PS OEBS u posmatračkoj misiji na parlamentarnim izborima u Bugarskoj\nŠefica Delegacije NSRS pri PS OEBS Vesna Marković i članica Delegacije Dušica Stojković učestvovale su u posmatračkoj misiji PS OEBS na parlametarnim izborim koji su održani u Bugarskoj, 4. aprila 2021 godine.\nJelena Žarić Kovačević i dr Muamer Bačevac razgovarali sa predstavnicima programa SIGMA\nPredsednica Odbora za ustavna pitanja i zakonodavstvo i članica Odbora za pravosuđe, državnu upravu i lokalnu samoupravu Jelena Žarić Kovačević i predsednik Odbora za ljudska i manjinska prava i ravnopravnost polova dr Muamer Bačevac, održali su onlajn sastanak sa predstavnicima programa SIGMA (Podrška unapređenju vladavine i upravljanja) Gregorom Virantom i Davidom Šilom.\nSaradnja Srbija i Jermenije uvek može biti čvršća\nPredsednik Odbora za spoljne poslove prof. dr Žarko Obradović i predsednik Poslaničke grupe prijateljstva sa Jermenijom Aleksandar Čotrić razgovarali su danas sa ambasadorom Republike Jermenije na nerezidencijalnoj osnovi Nj.E. Ašotom Hovakimianom.\nProf. dr Ljubiša Stojmirović uručio knjige OŠ Rudo iz Republike Srpske\nProf. dr Ljubiša Stojmirović susreo se danas, u Narodnoj skupštini, sa direktorom OŠ Rudo iz Republike Srpske Markom Mićovićem i bibliotekarom škole Marijanom Despić Mićović i tom prilikom im poklonio knjige za školsku biblioteku.\nČetvrtak, 1. april 2021.\nSastanak predsednice Odbora za ustavna pitanja i zakonodavstvo sa ambasadorom Nemačke u Srbiji\nPredsednica Odbora za ustavna pitanja i zakonodavstvo Jelene Žarić Kovačević sastala se danas u Domu Narodne skupštine sa ambasadorom SR Nemačke u Republici Srbiji Nj.E. Tomasom Šibom, a teme razgovora su bile usmerena na delokrug rada Odbora, reformu pravosudnog sistema i predstojeće promene Ustava Republike Srbije.\nSreda, 31. mart 2021.\nČlanovi delegacije Narodne skupštine pri PS NATO učestvovali na virtuelnom sastanku Pododbora za tehnološke trendove i bezbednost\nŠef stalne delegacije Narodne skupštine pri PS NATO Dragan Šormaz i članovi delegacije učestvovali su na virtuelnom sastanku Pododbora za tehnološke trendove i bezbednost, koji se održao 31. marta 2021. godine.\nSusret predsednice Odbora za evropske integracije sa ambasadorom Nemačke u Srbiji\nPredsednica Odbora za evropske integracija Elvira Kovač sastala se danas u Domu Narodne skupštine sa ambasadorom SR Nemačke u Republici Srbiji Nj.E. Tomasom Šibom, a razgovor je bio usmeren na postignute rezultate Srbije u procesu pristupanja Evropskoj uniji.\nSastanak članova Poslaničke grupe prijateljstva sa Ujedinjenim Arapskim Emiratima i Poslaničke grupe prijateljstva sa Srbijom u Parlamentu UAE\nPredsednica Poslaničke grupe prijateljstva sa UAE Jelena Žarić Kovačević i članovi PGP održali su danas, onlajn sastanak sa Poslaničkom grupom prijateljstva sa Srbijom u Parlamentu UAE.\nUtorak, 30. mart 2021.\nObeležen Međunarodni dan Frankofonije\nMeđunarodni dan Frankofonije obeležen je danas u Narodnoj skupštini, a domaćin manifestacije bila je šefica delegacije Narodne skupštine pri Parlamentarnoj skupštini Frankofonije mr Jadranka Jovanović.\nSastanak Poslaničke grupe prijateljstva sa Gruzijom sa otpravnikom poslova Diplomatske kancelarije Ambasade Gruzije u Republici Srbiji\nPredsednica Poslaničke grupe prijateljstva Narodne skupštine Republike Srbije sa Gruzijom Dubravka Filipovski i članovi Grupe, sastali su se danas sa otpravnikom poslova Diplomatske kancelarije Ambasade Gruzije u Republici Srbiji Iliom Koberidzeom.


Srbija prepoznata u svetu po rodnoj ravnopravnosti\n"Srbija i Koordinaciono telo kojim predsedavam prepoznati su po onome što smo u prethodne tri godine uradili na unapređenju rodne ravnopravnosti. Nigde u svetu ženama nije lako, pa ni kod nas, zato je naš zadatak da stvaramo jednake uslove za žene i muškarce", rekla je Mihajlovićeva.\nPotpredsednica Vlade podsetila je da je Srbija u prethodnih nekoliko godina unapredila svoj zakonodavni sistem, usvojila Strategiju i Akcioni plan za rodnu ravnopravnost, ali i uvela Indeks rodne ravnopravnosti i rodno odgovorno budžetiranje.\n"Ponosno mogu da kažem da je Srbija danas dobar primer za mnoge zemlje po dostignućima u ovoj oblasti, posebno ako govorimo o rodno odgovornom budžetiranju i Indeksu rodne ravnopravnosti", rekla je ona.\n"Seksističko ponašanje i stereotipi rasprostranjeni su svuda – u vladama, civilnom sektoru, umetnosti, medijima. Gradeći ravnopravno društvo, omogućujemo ženama da ostvare svoje potencijale, ali i stvaramo stabilno društvo. Svi muškarci treba da se uključe u borbu za rodnu ravnopravnost i zbog toga sam ja ponosni feminista", rekao je Gutereš.\n"Svi znamo značenje reči ženska prava, ali da bi ih ostvarili moramo preduzeti akcije. Od ovogodišnjeg zasedanja očekujem da podelimo primere dobre prakse i iznedrimo rešenja za žene na selu koje predstavljaju višestruko diskriminisanu kategoriju žena", rekla je izvršna direktorka UN Women na svečanom otvaranju zasedanja Komisije UN za status žena.\nObraćanje Zorane Mihajlović pred Komitetom UN za status žena predviđeno je u utorak od 10 časova po lokalnom vremenu (15 časova po srednjeevropskom vremenu).\nMojsilović: Vojska Srbije spremna da odgovori svim izazovima i rizicima 2\nSB UN u ponedeljak, Zapad traži zatvorenu sednicu 26


Ujedinjeni protiv kovida podneli prijavu protiv Nestorovića – Okvir\nUjedinjeni protiv kovida podneli prijavu protiv Nestorovića\nUdruženje Ujedinjeni protiv kovida saopštilo je danas da je Prvostepenom sudu časti Lekarske komore Beograd podnelo prijavu protiv bivšeg člana Kriznog štaba za suzbijanje epidemije korona virusa, pulmologa Branimira Nestorovića zbog kako su naveli, povrede Etičkog kodeksa Lekarske komore Srbije.\nIz tog udruženja su naveli da je Nestorović sve vreme pandemije virusa korona, kao član Kriznog štaba i u ličnom svojstvu „iznosio brojne naučno i stručno neistinite i nedokazane tvrdnje, davao profesionalno neutemeljene savete i pronosio poluistine“.\n„To je činio kontinuirano i uporno, počev od prve objave državnog vrha i pojedinih članova Kriznog štaba o epidemiji koja je zahvatila i Srbiju, kada je tvrdio da se radi o bezopasnom virusu, upućujući naročito ženski deo auditorijuma u evropsko žarište epidemije, u Milano radi ‘šopinga’. Nastavio je nešto kasnije sa tvrdnjama da virus korona ne može zaraziti decu, niti osobe mladje od 40 godina, iako su izveštaji relevantnih medjunarodnih organizacija tvrdili i dokazali suprotno“, stoji u prijavi.\nOcenili su da su „neprofesionalne i neistitnite izjave profesora Nestorovića kulminirale početkom februara tvrdnjama u jednom tabloidu da je „sve sa koronom izmišljeno, da testiranje ne vredi ništa, kao ni vakcinacija“ i da se od kovida „ne umire“.\n„Ovim svojim izjavama i tvrdnjama, kao i drugim koje su detaljno opisane u prijavi Prvostepenom sudu Lekarske komore Beograd, doktor Nestorović je grubo, štaviše osiono povredio brojne odredbe Etičkog kodeksa“, naveli su iz udruženja Ujedinjeni protiv kovida.\nU Srbiji još 1960 novozaraženih osoba, 13 preminulo\nKon: Vakcinisano 534 560 ljudi\nEU želi da kompanije prate tačno poreklo proizvoda na EU tržištu


Završen karavan "Zaljubi se u Novi Pazar" - SandzakHaber.Net , Sandžačke Internet Novine !\nNaslovna Mladi Završen karavan “Zaljubi se u Novi Pazar”\nZavršen karavan “Zaljubi se u Novi Pazar”\nOd Redakcija - 4. Juna 2013. 0 64 Podeli na Fejsbuku\ntweet Prezentacijom na gradskom trgu u Kraljevu danas je završen karavan “Zaljubi se u Novi Pazar” koji je deo projekta “Novopazarski način života”, a u okviru koga su predstavnici Novog Pazara i Kancelarije za mlade obišli sedam gradova u Srbiji.\nTaj projekat su finansirali Evropska unija i Vlada Švajcarske u okviru programa partnerstva sa opštinama – EU Progres, a gradove je obilazila ta delegacija mladih ljubi u karavanu koji je nazvan “Zaljubi se u Novi Pazar”.\nPoseta Novopazaraca Kraljevu, kao poslednjem gradu na karavanu “Zaljubi se u novi Pazar” večeras će biti završena u kraljevačkom pozorištu predstavom “Hasanaginica” u izvođenju ansambla pozorišta iz Novog Pazara.\nU okviru projekta “Novopazarski način života” karavan je do sada obišao Novi Sad, Suboticu, Niš, Vranje, Leskovac, Kragujevac i Kraljevo.\nOvim je završen samo deo projekta “Novopazarski način života”, a u narednom periodu očekuje nas još dosta aktivnosti vezanih za ovaj projekat!\nKLJUČNE REČInovopazarski način životaprojektZaljubi se u Novi Pazar PODELI\ntweet Prethodni tekstU Novoj Varoši uskoro prvi reciklažni centarSledeći tekstPress konferencija gradonačelnika „Radimo na prioritetu zapošljavanja” Redakcija\tPOVEZANE OBJAVEVIŠE OD AUTORA\nIstaknuto Zavodljiva Koreanka i Australijanac koga želi ceo svet na Lovefestu Istaknuto Još 12 dana do Lovefesta i pet stvari koje morate da znate Istaknuto Memić podnosi ostavku zbog prepisivanja na završnom testu POSTAVI ODGOVOR Odustani od odgovora\tPlease enter your comment!


NKD klub Srbije - VERBANDSGEBRAUCHPRÜFUNG – VGP SVESTRANI ISPIT PASA PTIČARA\nPredviđeno pravilnikom ispit se odrađivao u dva dana i to, prvog dana su psi bili ipitivani u polju i vodi, dok je drugi dan bio predviđen za ispitivanje rada pasa u šumi. Ono što je bitno je to da bi pas ovaj ispit dovršio do kraja mora biti izuzetno pripremljen psihofizički kako bi odgovorio mnoštvu disciplina koje se od njega očekuju da uradi bez greške. Kriterijum suđenja na ovakvom ispitu se bitno razlikuje od kriterijuma na svim drugim ispitima. Od ukupno prijavljenih i izvedenih sedam pasa ispit je uspešno završilo njih pet.\nSrpski klub za NKD ptičare je na VGP-u imao svoja dva predstavnika koji su ovaj složeni ispit položili u prvom nagradnom razredu, čime su pokazali da Srpski psi i vodiči poseduju potencijal i za najveća svetska takmičenja. Naš klub su predstavljali TITUS SILESIA vlasnik i vodič Siniša Bajić i TIM SILESIA vlasnik i vodič Dragomir Maglić. Suđenje je bilo povereno sledećim sudijama: Michael Hammerer, predsednik Nemačkog i svetskog kluba za NKD; Attila Babcizky, predsednik Mađarskog kluba za NKD i Carlo de Rocchi. Michael Hammerer je na Ubu ove godine sudio specijalku Srpskih pasa, a sada i njihov rad, pa je po završetku VGP-a usledio zaključak po ko zna koji put da je Srbija zemlja koja poseduje izuzetan kvalitet NKD-a kako iz uvoza tako i iz domaćeg uzgoja.\nPredsednik Srpskog kluba za NKD, Zoran Marković


Nije prihvaćen zahtjev SDA za hitnu sjednicu Predstavničkog doma PSBiH – dijalogin.tv\nNije prihvaćen zahtjev SDA za hitnu sjednicu Predstavničkog doma PSBiH\nnovinar Objavljeno 26/12/2017\nNije prihvaćen zahtjev Kluba zastupnika Stranke demokratske akcije (SDA) za sazivanje hitne sjednice Predstavničkog doma Parlamentarne skupštine BiH radi razmatranja državnog proračuna za iduću godinu.\nPrema saopćenju Sektora za odnose s javnošću Parlamentarne skupštine BiH, predsjedavajuća Doma Borjana Krišto uputila je obavijest ističući da za hitnost sjednice ne postoje razlozi koji su navedeni u tom zahtjevu SDA.\n– U obavijesti, predsjedateljica Predstavničkog doma PSBiH Borjana Krišto navodi sljedeće razloge za neprihvatanje zahtjeva Kluba zastupnika SDA:\n– Prijedlog zakona o proračunu institucija BiH i međunarodnih obaveza BiH za 2018. godinu, čiji je predlagač Predsjedništvo BiH, uvršten je za razmatranje u prvom čitanju u dnevni red 55. sjednice Predstavničkog doma PSBiH, koja je započela 21. decembra 2017. godine i prekinuta je istog dana;\n– prema mjesečnom Kalendaru aktivnosti Predstavničkog doma PSBiH, sljedeća sjednica Doma planirana je za 17. januar 2018. godine, kada će biti nastavljena 55. sjednica, te će tada, prema ranijem prijedlogu Kolegija u proširenom sastavu, Prijedlog zakona o budžetu institucija BiH i međunarodnih obveza BiH za 2018. godinu biti razmatran u oba čitanja – navedeno je u saopćenju.\nZahtjev za sazivanje hitne sjednice Klub zastupnika SDA uputio je danas i naveo da traži samo jednu tačku dnevnog reda – Prijedlog zakona o budžetu institucija BiH i međunarodnih obaveza BiH za 2018. godinu, čiji je predlagač Predsjedništvo BiH.\nLast 30 Days Visits: 59.385\nTotal Visits: 3.212.175


Marina Maljković: ''Da sport ne bude samo privilegija bogatih'' - Sportske.net\nSelektorka ženske košarkaške reprezentacije Srbije Marina Maljković rekla je danas da je cilj da se svakoj devojčici u Srbiji omogući besplatno bavljenje sportom.\nMaljković je na konferenciji za novinare povodom pokretanja projekta za razvoj ženskog sporta rekla da je cilj omasovljenje ženskog sporta u Srbiji i zdravlje dece.\n"Kroz politku dugog delovanja želimo da omogućimo svakoj devojčici da se potpuno besplatno bavi sportom, da sport ne bude samo privilegija bogatih i talentovanih, već da bude pravo svih. Mislim da su zdrave nacije jake nacije, ulažući u zdravlje naše dece ulažemo u budućnost jake Srbije", navela je selektorka.\nOna je zahvalila državi što će omogućiti svakoj devojčici da se druži i radi sa velikim šampionkama srpskog sporta, koje će ih edukovati i inspirisati na rad i dobre rezultate.\nOlimpijska šampionka u tekvondou iz Londona 2012. godine Milica Mandić rekla je da je njoj sport doneo mnogo lepih stvari i znanja i da treba podržati i ohrabriti devojčice da se bave sportom. Ona je rekla da je zahvalna i ponosna što učestvuje u projektu, pošto je Marina Maljković mnogo dala srpskom sportu ne samo kroz rezultate već i kroz Pokret za žensku košarku i besplatne škole za devojčice.\n"Drago mi je što je odlučila da sve podigne na viši nivo. Meni je sport doneo mnogo lepih stvari, naučio me je kako da savladam prepreke, kako da savladam poraz i koliko je lepo kada pobedjuješ. Svi ti uspesi došli su zahvaljujući istrajnosti, podršci roditelja, trenera i klubova, a na nama je da podržimo sve devojčice koje imaju iste želje i ambicije. Da im pokažemo da im je mesto na svakom terenu, borilištu, streljani širom Srbije", navela je ona.\n"Treba im pokazati kako da se bore sa izazovima i predrasudama, kako da savladaju prepreke, da im pomognemo da ostvare svoje ambicije, da budemo uporni, hrabri, smeli i da pokažemo kako je svaka želja ostvariva", dodala je Mandić.\nReprezentativka Srbije u streljaštvu Zorana Arunović rekla je da sportistkinje treba svojim primerom da pokažu devojčicama da mogu do vrhunskih rezultata.\n"Svi smo svesni da rođenjem dobijamo uloge, nažalost iako je 2020. godina devojčicama se poručuje gde im je mesto, najviše u kući. Kada pogledam nas koje imamo vrhunske karijere, možemo da pokažemo devojčicama svojim primerom da je moguće biti vrhunski. Na nama je da ih ohrabrimo, damo podršku i pozovemo ih da se aktiviraju kako bismo imali što zdraviju naciju i nove uspešne sportistkinje", rekla je Arunović.\nKošarkašica Sonja Vasić rekla je da sport prilika mladima da se oblikuju kao osobe, da steknu prijateljstva i dodala da tako mogu da nauče lekcije koje će kasnije moći da prenesu na bilo koju karijeru.\nTeniserka Olga Danilović istakla je da je projekat velika stvar pošto tako mladi mogu da se podstiču na bavljenje sportom, da izgrade sebe, budu nezavisni i rade ono što vole.\nIspovest Mute Nikolića posle preležanog virusa: "Kao da sam ispao iz voza"\nUEFA dala dozvolu, Evropa prihvatila predlog Crvene zvezde!


ANALIZA: Šta se to promenilo u srpskom fudbalu za godinu dana? - Utakmica.rs\n05.06.2014. | 20:23\nSpuštena je zavesa na još jednu sezonu u Jelen Super Ligi. Simbolično, sezona je završena u duhu u kojem je većim svojim delom i protekla, na skandalozan način uz mnogo tenzija pre samog revanša baraža, nelogične seobe na neutralan teren (što za Srbiju polako postaje normalna pojava), nezadovoljstva izborom glavnog sudije i na kraju sramotnim prekidom odlučujuće utakmice za ostanak/plasman u najelitnijem društvu. Međutim, nećemo se baviti toliko utakmicom na Banovom brdu, prepustićemo to onima koji su nadležni za to, odnosno onima koji sebe zovu stručnim za takva pitanja.\nSezona koja je za nama donela nam je mnoga iznenađenja, kako prijatna tako i ona neprijatna. Posle 6 sušnih godina, titula je opet na našem najvećem, ali i najposećenijem stadionu, pa je na taj način prekinuta dominacija Partizana. Stiče se utisak ne toliko zbog činjenice da je Crvena zvezda bila mnogo bolja, već da je Partizan za nijansu bio lošiji od večitog rivala. Što se putnika u Evropu tiče (ukoliko ne bude drastične kazne od strane UEFE), tu nije bilo bitnih promena. Vojvodina i Jagodina su uz večite rivale pokazali da imaju najkvalitetnije sastave, te će nas i iduće sezone predstavljati u Evropi.\nTabela sezone 2012/2013\nNajveće razočarenje u odnosu na sezonu 2012/13, svakako je užička Sloboda. Ekipa koja je rasla iz godine u godinu, što rezultatski što infrastrukturno, posle prošlogodišnjeg petog mesta, ove sezone ispala je kao poslednji tim. Svakako da Užičani, nisu zaslužili ovakav epilog, ali je očigledno odlazak iskusnog golgetera Predraga Ranđelovića, bio nenadoknadiv gubitak za četu Ljubiše Stamenkovića. Rad koji je prošle sezone završio na sedmom mestu, ove godine je doživeo rekonstrukciju na svim poljima. Kada se pogleda unazad kroz šta je sve prošla ekipa sa Banjice, baraž čiji se epilog još uvek čeka, može se smatrati uspehom ove ekipe. Radnički Niš i Novi Pazar pokazali su ove sezone da se uz više rada, i par pojačanja mogu nadati ozbiljnijim dometima u godinama koje slede. Timovi koji su prošle sezone spašavali svoj superligaški status, ove godine su bili u samom vrhu tabele. Međutim da je bilo malo više sportske sreće i malo manje grešaka na račun ova dva tima, pogotovu Pazaraca, možda bi igrali ozbiljniju ulogu u samom finišu.\nNovajlije u najelitnijem društvu, Čukarički, Voždovac i kruševački Napredak, definitivno su doneli svežu krv u Jelen Super Ligu. Čukarički je pokazao da je trenutno jedna od najorganizovanijih ekipa u našoj zemlji, i ako nastave u ovom smeru, vrlo brzo ćemo ih gledati u kvalifikacijama za Ligu Evrope. Voždovac je pored dobrog starta, na kraju platio ceh velikom broju dovedenih igrača u jednom prelaznom roku, nedostajala im je timska igra u većini drugog dela sezone, ali svakako mogu biti zadovoljni učinjenim. Što se OFK Beograda tiče nastavili su sa svojim projektom, davanja šanse mladim igračima, što je uslovilo rezultatski lošiju sezonu, ali gledajući kvalitet Romantičara, zasluženo su ostali u eliti. Spartak i kragujevački Radnički, očigledno su pronašli recept za igranje u najelitnijem društvu. Subotičani su imali jednu mirnu sezonu, na vreme sakupili dragocene bodove, pa su finiš dočekali u zlatnoj sredini, gde već godinama imaju zagarantovano mesto, bez obzira na brojne odlaske iz sezone u sezonu. Sa druge strane kragujevčani su imali mnogo uzbudljiviji finiš sezone. Ponovo su navijači Đavola strepeli do poslednjeg kola, ali Radnički je reklo bi se, naviknut na borbu za opstanak, zasluženo ostao u Superligi.\nDonji Srem je u velikoj meri napredovao u svim segmentima ove godine. Ekipa koja je jedva zadržala superligaški status u prošloj sezoni, koja je mečeve u kojima je bila domaćin igrala na Karađorđu, pred početak odlazeće sezone imala je ulogu favorita kada je put u niži rang u pitanju. Međutim uspeli su da odole iako sa možda najskromnijim timom u ligi, stadion u Pećincima počinje polako da liči na teren jednog superligaša, pa ova ekipa može biti prezadovoljna učinjenim u proteklih godinu dana. Za razliku od Donjeg Srema, Javor nije imao tu sreću. Iako su godinama unazad bili u zlatnoj sredini, odlazak Onjila i Filipa Kostića bio je gubitak koji klub iz Ivanjice nije uspeo da nadomesti. Izostala je odlična igra na domaćem terenu, gde su u godinama iza nas skupljali zlata vredne bodove, pa je ispadanje bilo logičan epilog.\nOno što je na prvi pogled očigledno, jeste da je Superliga svakako dobila na kvalitetu ulaskom Čukaričkog, Voždovca i Napretka, timova koji su pokazali da mogu da skinu skalp večitim rivalima. Ostaje žal što ćemo iduće sezone ostati uskraćeni za fudbalski centar u Užicu, ali sa druge strane vraćaju se Lučani i Čačak, timovi čija publika se svakako uželela superligaškog fudbala, a možda i Gornji Milanovac, klub koji je uradio veliki posao na polju infrastrukture u proteklom periodu. Sezona koja je za nama pokazala je da svako svakog može da pobedi, odnosno da je razlika u kvalitetu timova mnogo manja nego ranijih sezona. Podatak koji svakako raduje je porast kvaliteta, činjenica da naš fudbal dobija na zanimljivosti, jer je teško ostati nepobediv. Ostaje nam da se nadamo da će nova krv uneti dodatnu dozu kvaliteta u naš fudbal.\nSelektor Srbije objavio širi spisak!


VOLIM SVOJ MAČVANSKI NAROD - Glas Podrinja\nIVAN LOLIĆ ““ PESNIK IZ BOGATIĆA\nVOLIM SVOJ MAČVANSKI NAROD\nProtekla tri meseca profesor književnosti i pesnik, Ivan Lolić, vratio je čitaoce „Glasa Podrinja“ u davne šezdesete/sedamdesete, prošlog veka. Iskreno, čista srca, pokušao je da otrgne od zaborava i iz zaborava, dane kada su ondašnje generacije mladih, uz nesebičnu pomoć onih u gradskoj vlasti i oko nje, imale, za današnje pojmove, remboovsku „slobodnu slobodu“ u iskazivanju svojih stvaralačkih poriva: muzika, slikarstvo, literatura, novinarstvo, i još mnogo toga. Zahvaljujući tome, nadaleko smo se pročuli, a me\nMožda uopšte ne bih bio književnik, da nisam 1967.Â» godine otišao na književno veče mačvanskog pesnika, tada srednjoškolca, danas profesora, Ivana Lolića. Opčinili su me stihovi prepuni ljubavi, i atmosfera izvorne pesme i dubina osećanja prisutnih. Te noći napisao sam tri pesme, koje je Lolić kasnije oduševljeno prihvatio i pozvao me da govorimo poeziju širom Mačve. I danas se sećam njegovih stihova:\n“O ne važi više, ljubavi, ne važÂ»i,\nonaj dogovor u proletnjoj raži.“\nI tako, Lolić beše za mene poput pesničkog razvigorca, duboko uleteh u literaturu. Pa hajde, da posle skoro pola veka, ponovo razgovaram sa Lolićem, kao što je on, pre nekoliko brojeva „Glasa“, zbor zborio sa mnom.


RTS :: Radio-televizija Vojvodine u superfinalu\nMemorijal RTS Radio-televizija Vojvodine u superfinalu\nsubota, 13. apr 2019, 21:08 -> 21:19\nNakon utakmica baraža za superfinale poznat je i drugi učesnik superfinala 20. Međunarodnog memorijalnog turnira RTS "Igrajmo za šesnaest". U muškoj konkurenciji gledaćemo superfinale između bivših pobednika memorijala, ekipu Radio televizije Vojvodine i predstavnika RTS-a, ekipu Obezbeđenja.\nU ženskoj konkurenciji gledaćemo reprizu prošlogodišnjeg finala između aktuelnog prvaka Sportske RTS i najmlađe ekipe na turniru, ekipe RTS Planete. U utakmicama za treće mesto, igraće kod muškaraca najprijatnije iznenađenje turnira, ekipa Arene iz Subotice i predstavnik RTS-a, ekipa Rasvete i Mede. Kod dama, igraće Vojna akademija i Radio Beograd.\nPre baraž utakmica, u petak 12. aprila, u Posko areni igrale su ekipe iz grupe NAŠI. Ekipe: Ravna gora iz Dodrehta (Holandija), Radio televizija Republike Srpske, Udruženje sportskih veterana Sandići iz Brčkog, Radio televizije Slovenije, Makedonske televizije i Udruženja Srba Vuk Stefanović Karadžić iz Trsta (Italija) bile su gosti ove godine naše kuće. Posle uvodnih utakmica novajlija na turniru, ekipa iz Trsta, uspela je da u utakmici za treće mesto savlada, nakon izvođenja penala, Ravnu goru iz Dodrehta.\nU borbi za prvo mesto veterani iz Brčkog uspeli su da savladaju sa 1-0 kolege iz Radio televizije Slovenije. Za najbolje pojedince ove grupe izabrani su: najbolji igrač - Slavoljub Gavrić iz Brčkog, najbolji strelac Vasilije Martinović iz Dodrehta i najbolji golman Igor Simončić i RTV Slovenije. Za fer plej ekipu izabrana je ekipa Makedonske televizije.\nU subotu, 13. aprila, takođe u Posko areni, usledile su baraž utakmice za superfinale u muškoj konkurenciji. Osam najboljih ekipa, pobednici svojih grupa, prikazale su izvanredan fudbal: Posko arena, Vatrogasna brigada, JKP Beogradski vodovod i kanalizacija, Radio televizija Vojvodine, Arena iz Subotice, UVFK Beograda i Dom zdravlja iz Donje Gušterice. U četvrfinalnim utakmicama treba pomenuti veliki preokret Vatrogasaca protiv bivšeg šampiona Memorijala, ekipe Posko arene.\nPosle njih, sada već bivši šampion, ekipa JKP Beogradskog vodovoda i kanalizacije, nije uspela da savlada pojačanu ekipu naših kolega iz Radio televizije Vojvodine. U ostala dva meča, naši gosti sa Kosova i Metohije, ekipa Doma zdravlja iz Donje Gušterice, savladala je dosta ubedljivo nezgodnu ekipu UVFK Beograda sa 3-0.\nU polufinalnim mečevima, RT Vojvodine je odigrala još jednu tešku utakmicu i savladala odličnu ekipu Vatrogasne brigade sa 2-1. Ekipa Arene iz Subotice je prelomila utakmicu protiv Donje Gušterice u 27 minutu kada je povela sa 3-1. Do kraja utakmice Subotičani su samo potvrdili pobedu sa još dva gola.\nOvde možete pogledati rezultate:


AMSS: Povoljni uslovi za vožnju, bez gužve na granicama | TV KANAL 9 NOVI SAD\nNaslovna SERVISNE SAOBRAĆAJ AMSS: Povoljni uslovi za vožnju, bez gužve na granicama\nAMSS: Povoljni uslovi za vožnju, bez gužve na granicama\nPovoljne vremenske prilike doprinose jutros nesmetanom odvijanju saobraćaja, a period u kojem se nalazimo karakterističan je i po velikom broju izmena u saobraćaju zbog radova, pri čemu su na pojedinim deonicama pored usporene vožnje mogući i kraći zastoji.\nKako je saopštio AMSS, produžavaju se radovi na čeonoj naplatnoj stanici na državnom putu I A reda broj 1, od Horgoša ka Novom Sadu do 30. juna.\nU toku izvođenja radova, doći će do preusmeravanja saobraćaja sa desne na levu kolovoznu traku. Radovi će biti obezbeđeni saobraćajnom signalizacijom i opremom.\nU subotu, 3. juna, posle 10 časova nastupiće izmena režima saobraćaja na državnom putu I B reda broj 26, Obrenovački put, zbog izvođenja radova na izgradnji dela konstrukcije Ostružničkog mosta, na državnom putu I A reda broj 1, u okviru radova na izgradnji II faze sektora 3 obilaznice Beograda. Saobraćaj će se suziti sa na dve saobraćajne trake (po jedna za oba smera). Radovi će trajati do 2. jula ukoliko vremenski uslovi to dozvole.\nU toku su radovi na deonici deonici Novi Sad – Beograd, u blizini Sentandrejskog mosta, u smeru ka Beogradu iz pravca Novog Sada, na popravci desne kolovozne trake. Za vreme radova, koji će trajati do 19. juna, saobraćaj će se odvijati preticajnom trakom, dok su za saobraćaj zatvorene vozna i zaustavna saobraćajna traka.\nPrethodni tekstMirović: Potrebno više ulaganja u turizam\nSledeći tekstSvetski je dan borbe protiv duvanskog dima


Gujaničić: Neće stati i druga visoka peć železare – Semendria\nGujaničić: Neće stati i druga visoka peć železare\n27. maj 2012. PRIVREDA – Izvor: Agencija Tanjug – Druga visoka peć u Železari Smederevo neće biti stavljena na tzv. tihi hod jer kompanija ima ugovorene poslove za naredna dva meseca, izjavio je predsednik nezavisnog sindikata u železari Mileta Gujaničić.\nPogoni u železari trenutno rade smanjenim kapacitetom sa kratkim pauzama do pet dana, pa je uporava pozvala radnike da dobrovoljno odu na plaćeno odsustvo, rekao je Gujaničić. Gujaničić je kazao da je to logičan potez, s obzirom da nema puno posla, kao i da radnici mogu da rade i neke manje plaćene poslove, na primer na čišćenju.\nSindikalni vođa je demantovao glasine da će i druga visoka peć prestati da radi, navodeće da železara ispunjava svoje obaveze prema kupcima i državi, kao i da je mesečna proizvodnja oko 80.000 tona. “Ne treba dizati tenziju oko železare… i ono što mogu sigurno da kažem jeste da ona nikad neće biti zatvorena”, istakao je Gujaničić dodajući da je Železara Smederevo važan domaći izvoznik.\nGujaničić je rekao da se čeka isticanje produženog roka na tenderu za izbor strateškog partnera i izrazio optimizam u vezi sa tim. “Železara trenutno radi u skladu sa svojim mogućnostima, s obzirom da je kriza svuda u svetu, a i ranije je naše poslovanje zavisilo od tržišta, odnosno kupaca”, naveo je on.\nList “Politika” je u današnjem broju navela, bez pozivanja na izvor, da će samo dve nedelje pred isteka tendera za prodaju železare, oko 5.000 radnika te fabrike drugi put od početka 2012. biti poslato kući do daljnjeg, kao i da će druga visoka peć biti stavljena na tzv. tihi hod.\nVlada Srbije je 4. maja saopštila da je do 11. juna produžila rok za dostavljanje obavezujućih ponuda za izbor strateškog partnera za Privredno društvo za proizvodnju i preradu čelika “Železara Smederevo”. Vlada je donela ovakvu odluku na osnovu zahteva učesnika na tenderu.\nPrijavu za učešće u transakciji do sada su podneli : “Junajtid plzen” (United Pilsen)” S.A. Luksemburg, “Donjecki stil grup” (Donetsksteel Grpup) iz Ukrajine i “Ural majning end metalurdžikal kompani” (Ural Mining and Metallurgical Company) iz Ruske Federacije, navedeno je u saopštenju vladine Kancelarije za saradnju s medijima.\n“Junajtid plzen” je u vlasništvu je ruskog biznismena Igora Šamisa, u čijem sastavu je i kompanija “Bumaš” iz Iževska u Rusiji, proizvođač mašina i opreme za industriju papira, eksploatacije nafte i čeličnih cevi. Poslovna imperija Šamisa obuhvata i nekadašnju železaru fabrike “Škoda” u Plzenju – “Plzen stil”, preduzeće sa 900 zaposlenih.\nUkrajinski “Donjeck stil” ima rudnik kamenog uglja, dve fabrike za proizvodnju koksa i dve železare i spada među najveće proizvođače koksa u Evropi. Treći ponuđač, ruski “Ural majning end metalurdžikal” spada među najveće kompanije u Rusiji, a u sastavu ima više od 50 firmi koje posluju u okviru rudarskog i metalurškog sektora i automobilske industrije.\nVlada Srbije je 12. aprila odlučila da raspiše javni poziv za izbor strateškog partnera za Železaru Smederevo, a Ministarstvo finansija Srbije je 18. aprila objavilo tender, u kojem je krajnji rok za dostavljanje obavezujucih ponuda bio 4. maj. Zainteresovani kupci treba da uz ponudu dostave garanciju od milion evra.\nŽelezara je od kraja januara u državnom vlasništvu, nakon otkupa za jedan dolar od američkog “Ju-Es stila”, koji se povukao iz Srbije jer je poslovao s gubicima.\n“Ju-Es stil” je 2003. kupio smederevsku železaru u stečaju.\n« Padavine pozitivno utiču na useve\n“Čaj od jasmina” za kraj sezone »


VEDRE I OBLAČE One su NAJMOĆNIJE ŽENE na našoj javnoj sceni, njihov UTICAJ je ogroman! - clip.rs\nVEDRE I OBLAČE One su NAJMOĆNIJE ŽENE na našoj javnoj sceni, njihov UTICAJ je ogroman!\nNa našoj javnoj sceni veliki je broj žena koje su se tokom godina istakle i zauzimaju visoke pozicije na listama popularnosti ili uticaja u narodu. Milica Mitrović je svakako jedna od njih, a tu su i pojedine muzičke zvezde, čiji se svaki korak pomno prati i koje često komentarišu dešavanja u društvu. Koje su najmoćnije žene na našoj javnoj sceni pogledajte u videu koji je pred vama.


BiH po kupovnoj moći ponovo na evropskom dnu – Haber.ba\nI proteklih godina ovi parametri su bili na sličnom nivou, što znači da BiH i dalje ne uspijeva da se popravi u odnosu na ostale zemlje, pišu “Nezavisne“.\nŠto se tiče kupovne moći u proporciji s bruto domaćim proizvodom po glavi stanovnika, od BiH jedino lošije stoji Albanija, koja ima ovaj udio u visini od 31 posto evropskog prosjeka. BiH ima jedan procentni poen više.\nNešto ispred BiH je Sjeverna Makedonija s 38 posto, zatim Srbija sa 41 posto, Crna Gora s 50 posto, te Bugarska s 53 i Turska sa 61 posto evropskog prosjeka kupovne moći u odnosu na BDP.\nNaime, potrošnja u Albaniji je na nivou od 40 posto u odnosu na evropski prosjek, a BiH je bolja za dva procentna poena. Ispred BiH je Makedonija sa 43 posto, a zatim slijede Srbija sa 49 posto, Bugarska s 59 posto, Crna Gora sa 60 posto, Hrvatska sa 66 posto, te Mađarska sa 67 posto.\nOd zemalja iz regiona, Slovenija, prema istraživanju Eurostata, ima najveći BDP po stanovniku prema standardu kupovne moći, koji iznosi 88 posto prosjeka EU, slijedi je Hrvatska sa 65 posto, a nakon nje tu je i Crna Gora s 50 posto prosjeka EU.\nAgencija “Reuters” je prošle sedmice pisala da svi ekonomski pokazatelji i studije institucija poput Međunarodnog monetarnog fonda i Svjetske banke ukazuju na to da će ekonomija BiH pasti i do pet posto u odnosu na period prije izbijanja pandemije virusa korona.\nNaime, kako je saopšteno iz zvanične statističke agencije EU, 16,9 posto stanovništva BiH je u riziku da osiromaši, a iza nje je Turska, čiji udio populacije iznosi 21,9 posto. Ostale zemlje u regionu se kreću u opsegu od 22 do 25 posto populacije koja je u riziku da osiromaši.\nTeme:BiH, EUROSTAT, Evropa, izdvojeno


Vlasnici sezonskih karata za utakmice Košarkaškog kluba Crvena zvezda moći će u ponedeljak i utorak da preuzmu dnevne ulaznice za meč osmog kola Grupe E Top 16 faze Evrolige protiv Efesa.\nProtiv Efesa u Vršcu: KK Crvena zvezda\nCrveno-beli će utakmicu osmog kola Top 16 faze Evrolige protiv Efesa igrati u vršačkoj dvorani “Milenijum”, 26. februara zbog zauzetosti beogradskih hala na dan odigravanja.\nNeophodno je da vlasnici sezonskih karata pri preuzimanju dnevnih ulaznica ponesu svoje sezonske karte radi evidencije, jer zbog posebne procedure, ulazak u dvoranu “Milenijum” nikome bez dnevne ulaznice neće biti omogućen.\nPreuzimanje ulaznica vrši će se 22. i 23. februara na prodajnim mestima Eventima u Domu omladine, Tržnom centru Ušće i Beogradskoj areni od 10 do 20 časova.\nProdaja pojedinačnih karata za utakmicu osmog kola izmedju Crvene zvezde i Efesa počeće 24. feburara, a crveno-beli će o cenama i prodajnim mestima javnost obavestiti u narednim danima.


Broj poginulih u eksplozijama u Kabulu porastao na 110\nTanjug 27. avgusta 2021. 12:29\nKABUL – Broj poginulih u eksplozijama na aerodromu u Kabulu, koje su juče izazvali bombaši samoubice, porastao je na najmanje 110, javlja Al Džazira.\nKako se navodi, više hiljada ljudi i dalje je na aerodromu, gde čekaju da napuste Avganistan, prenosi TAS S.\nRanije danas su talibani saopštili da je najmanje 28 njihovih pripadnika stradalo u bombaškim napadima na aerodromu u Kabulu, dok je agencija Rojters prenela da je poginulo najmanje 13 američkih vojnika i 90 civila.\nOgranak ekstremističke grupe Islamska država preuzeo je odgovornost za jučerašnje napade u Kabulu.\nZapadne zemlje strahuju da će talibani, koji su svojevremeno pružili sklonište lideru Al Kaide Osami bin Ladenu, dozvoliti da se Avganistan ponovo pretvori u utočište militanata. Talibani, s druge strane, istič da neće dozvoliti da zemlju koriste teroristi.\nTeroristička organizacija Islamska država Korasan, koja je odgovorna za poslednje napade, u početku je bila prisutna na području na granici sa Pakistanom, ali je uspostavila drugi front na severu zemlje.


Lovefest 2017: Početak prodaje ulaznica 14. februara! – CLUBBING.RS\nLovefest 2017: Početak prodaje ulaznica 14. februara!\nFebruary 3, 2017 • No Comments •Lovefest\nLovefest sprema najvrelije leto do sada! Početak prodaje prve ograničene serije ulaznica 14. februara u podne!\nPosle decenije trajanja na muzičkoj regionalnoj sceni, Lovefest ovog leta prelazi na novi nivo i priprema do sada najspektakularnije festivalsko izdanje. Osim do sada najboljeg line up-a, čije se objavljivanje očekuje početkom marta, festival ljubavi predstaviće audio-vizuelnu revoluciju i specifičnu scenografiju, koja će posetioce ovog leta uvesti u novu eru Lovefesta.\nPod sloganom “Next level” organizatori festivala najavili su početak prodaje prvih kompleta karata za 14. februar tačno u podne. Broj ulaznica je deo ograničene early bird serije namenjene samo za one najvatrenije i najbrže fanove, a trodnevna karta u pretprodajnoj fazi biće dostupna po ceni od 19 EUR. Prvi kupci će tako uštedeti do 45%, a ulaznice će moći da se kupe u svim poslovnicama Eventima i Gigstixa ili poruče putem sajta lovefest.rs.\nDa je festival nadmašio očekivanja ne samo posetilaca već i izvođača svedoče i izjave svetskih zvezdi, koje su nastupale prethodnih godina. Najlepše momente sa prethodnog festivalskog izdanja, kao i šta su poznati rekli o Lovefestu možete pogledati OVDE.


Srpska lista: Današnji napad na mladiće posledica kontinuiranog pritiska i neodgovornih izjava predstavnika iz Prištine - Radio Kosovska Mitrovica\nSrpska lista saopštila je da je današnji napad na srpske mladiće na glavnom gradskom šetalištu u Severnoj Mitrovici od strane nepoznatih momaka, koji su uz psovke na albanskom jeziku, naneli povrede nedužnim mladićima, a nakon toga pobegli u pravcu Južne Mitrovice, izazvao je veliko uznemirenje među Srbima u Severnoj Mitrovici.\nSrpska lista navodi da podmukao napad, bez ikakvog povoda, predstavlja posledicu kontinuiranog pritiska i neodgovornih izjava koje dolaze od strane predstavnika Albanaca iz Prištine, a uperene su protiv srpskog naroda na severu Kosova i Metohije.\nSrpska lista najoštrije osuđuje današnji napad i zahteva od nadležnih hitnu reakciju.\n“Policija mora odgovornije da radi svoje posao, i svojim prisustvom preventivno deluje na potencijalne izgrednike i napadače. U trenutku ovog podmuklog napada na šetalištu je bio veliki broj dece i starijih osoba, što dodatno govori u prilog činjenici da je namera bila da se izazove haos a među građane strah” navodi se u saopštenju.\nSrpska lista je poziva građane da ostanu suzdržani, da ne nasedaju na provokacije, a povređenim mladićima uputila je želje za brzim oporavkom.


Gradonačelnik Cvetanović obišao privrednike u Bobištu i naselju Ančiki - Dnevnik Juga\nPočetna / EKONOMIJA / Gradonačelnik Cvetanović obišao privrednike u Bobištu i naselju Ančiki\nAdministrator 15/06/2020\tEKONOMIJA, Leskovac Ostavi komentar\nGradonačelnik Leskovca dr Goran Cvetanović posetio je danas privrednike u leskovačkim prigradskim naseljima Bobište i Ančiki.\nKompaniju „Fortuna“ se od sredine 1992. godine bavi veleprodajom vodovodnog i kanalizacionog materijala, a 2014. godine je, prateći savremene tehnologije i svetske trendove, otvorila ogranak Fortuna Solaris čijem je otvaranju prisustvovao.\n-Bila mi je čast da otvorim ovaj ogranak a još sam srećniji kada vidim da su nakon šest godina i dalje uspešni u svom poslovanju. Ulaganje u solarnu energiju je perspektivno, dugoročno, stabilno i sigurno donosi prihod i prema mojim saznanjima ima još leskovačkih privrednika koji se svoj biznis usmeravaju ka ovoj oblasti. Povećana potreba za električnom energijom i povoljni uslovi poslovanja dovode do zaključka da ovaj vid preduzetništva ostvaruje dvostruku korist, kako za proizvođače, tako i za širu društvenu zajednicu. Hvala gospodinu Popoviću koji nas je danas ponovo ugostio i omogućio nam da uživamo u lepoti elektrane. Na samom kraju želim da mu se zahvalim i zbog toga što je odgovorni član naše društeve zajednice jer je spostvenim sredstvima finansirao uređenje Zlatiborske ulice u kojoj se njegova kompanija nalazi – rekao je gradonačelnik Leskovca dr Goran Cvetanović u „Fortuni“.\nVlasnik Nebojša Popović, osnivač ove zelene firme se zahvalio se gradonačelniku na poseti, dodavši da je od osnivanja prošla polovina ugovorenog perioda sa EPS-om.\n-Proizvodimo 5000 kilovata električne energije na mesečnom nivou. U odnosu na snabdevanje fosilnim gorivima 28,5 tona ugljen-dioksida smo uštedeli zahvaljujući solarnoj elektrani, a zamislite koliko ćemo uštedeti za 12 godina rekao je Popović i poručio da bi svi građani trebalo da se okrenu ovim zdravim, zelenim vidovima energije.\nPosle Bobišta, Cvetanović je u naselju Ančiki posetio kompaniju „Beli bor“.\nStolarsko trgovinska radnja „Beli bor“ se bavi preradom drveta, izradom delova u masivu, komodnog nameštaja, kuhinjskih i trpezarijskih stolova, klub stolova i setova i izradom kreveta i to od masivnog drveta i medijapana, i 70 % svojih proizvoda izvoze u Grčku, Bugarsku, Crnu Goru.\n-Od nakadašnje male radionice od nekoliko zaposlenih Beli bor je izrastao u moderno opremljeni pogon sa 60 radnika, savremenim mašinama i stručnim kadrovima u oblasti obrade drveta. Poštovani novinari, poslednjih nekoliko dana imali ste priliku da propratite i našim sugrađanima prenesete posete velikom broju privrednika i poljoprivrednika našeg grada i okoline. I to je samo delić mora privatnog preduzetništva Leskovca. Podsetiću vas da smo i prethodnih godina posetili brojne leskovačke preduzetnike, čak i sam ne znam tačan broj. Ančiki postaje sve razvijeniji i razvijeniji – rekao je gradonačelnik dr Goran Cvetanović.\nVlasnik firme „Beli bor“ Siniša Simonović, zahvalio se gradonačelniku na poseti i istakao da mu je drago što mu sin i snaja pomažu u radu i što će naslediti porodičan posao.\nTagoviAnčiki Beli bor Bobište Fortuna Goran Cvetanovič\nPrethodni Dačić u Leskovcu: Razvoj juga je temeljni interes Srbije\nSledeći Poljoprivreda i proizvodnja hrane, uz pomoć stručnjaka i subvencije grada i republike, izuzetno važni za razvoj Leskovca


January 2021 – Radio Srbac\nAktuelno 31 01 2021\nUdruženje roditelja i djece sa posebnim potrebama ,,Izvor“ ima nesebičnu podršku firme ,,Tat-Com“ Srbac, koja im je u prethodne dvije godine mjesečno uplaćivala 200 KM, a tako će biti i ove godine.\nPredsjednica Udruženja Mira Tatić kaže ju je vlasnik firme Dragan Tatomir obavijestio da će i u 2021.godine moći računati na isti iznos novca koji će ova firma uplaćivati.\n,,Iskreno, bilo mi je pomalo neprijatno kada mi je javio da će sa uplatama nastaviti i ove godine. Računajući posljednju uplatu, koja je izvršena prošle sedmice, do sada nam je donirao 5.000 maraka, što je zaista mnogo novca kada su u pitanju donacije. Mnogo smo zahvalni za sve što je gospodin Tatomir za nas do sada učinio, nemam riječi kojom bih, u ime Udruženja i svoje lično ime, tu zahvalnost mogla iskažem“, rekla je predsjednica Udruženja Mira Tatić i dodala da će od tog novca devet mjeseci plaćati honorar terapeutu koji sa djecom radi terapije u habat kadi, a preostali dio će biti usmjeren za odlazak djece na trodnevni izlet.\n,,Kada izdvajamo sredstva za brojne druge namjene, novca mora da bude i za pomoć djeci koja, nažalost,nemaju ono najbitnije u životu, a to je zdravlje“, rekao je Tatomir predsjednici Udruženja, kada je u razgovoru s njim rekla da joj je neprijatno i da je već dovoljno pomogao Izvoru.\nZa izuzetne zasluge i doprinos u organizovanju, sprovođenju i pružanju medicinske pomoći, spasavanju ljudskih života, kao i svaki drugi vid podrške i ulaganja herojskih napora u borbi protiv pandemije Covid-19, izazvane virusom korona, predsjednica Republike Srpske Željka Cvijanović je povodom Dana Republike Srpske odlikovala Dom zdravlja Srbac, Medaljom zasluga za narod.\nOdlikovanje je direktoru Doma zdravlja Srbac Mirku Stojiću uručio ministar zdravlja i socijalne zaštite Alen Šeranić u prostorijama Administrativnog centra Vlade Republike Srpske u Banja Luci 22. januara 2021. godine.\nDirektor Doma zdravlja Srbac Mirko Stojić rekao je da su svi zaposleni u zdravstvu najzaslužniji u borbi protiv virusa korona i da će ih ovo odlikovanje podsjećati na njihovu humanost, predanost profesiji ali i na teške trenutke.\nGost programa Svetosavske svecanosti\nDnevne Novosti 29 01 2021\nBoračka organizacija opštine Srbac osuđuje prijetnje smrću koje su na društvenim mrežama upućene direktoru Republičkog centra za istraživanje rata, ratnih zločina i traženje nestalih Miloradu Kojiću i traži od nadležnih organa Republike Srpske i BiH da odgovorni za to budu pronađeni i kažnjeni.\n,,Milorad Kojić se sa svojim saradnicima godinama bori i zalaže da istina izađe na vidjelo, da se pokaže i dokaže da su veliki i strašni zločini počinjeni i nad Srbima od pripadnika druga dva naroda.\nNažalost, i mi, pripadnici Prve srbačke lake pješadijske brigade smo živi svjedoci o brutalnim zločinima prema srpskim borcima i civilima koji su počinjeni 1995.godine na ozrensko-vozućkom ratištu.\nS obzirom na napade, pa i prijetnje likvidacijom prema svima koji govore istinu o zločinima nad Srbima, postavljamo pitanje, znači li to da je zabranjeno iznositi istinu o stradanju Srba, ili je „priča o stradanjima, zločinima“ samo eksluzivno pravo nekog drugog, a ne Srba i srpskih žrtava.\nKao i uvijek, istina smeta, smeta iznošenje činjenica i podataka o zločinima nad Srpskim narodom, i zato je Milorad Kojić izložen čestim i skoro svakodnevnim prijetnjama, zbog čega dajemo apsolutnu podršku njemu i njegovim saradnicima iz Centra za istraživanje rata, ratnih zločina i traženje nestalih lica.\nPotrebno je da svi, učinimo sve, kako bi konačno poslije toliko godina na vidjelo izašla istina o Odbrambeno-otadžbinskom ratu Republike Srpske”, navodi se u saopštenju Boračke organizacije Srbac, koje je potpisao predsjednik Goran Plotan.\nNarodna biblioteka iz Srpca, pod pokroviteljtsvom Opštine Srbac, organizovaće u nedjelju 21. februara jedinstven sportski događaj u našoj opštini – turnir između srbačkih i moskovskih šahista koji će biti odigran na 12 do 14 ploča.\nZbog epidemiološke situacije i nemogućnosti dolaska ruskih šahista u Srbac, turnir će biti organizovan putem interneta a okupiće vrsne šahiste iz Moskovskog šahovskog saveza i Šahovskog kluba Srbac.\nDirektor biblioteke Branko Savanović kaže da će za rusku ekipu nastupiti majstori koji imaju bogato iskustvo na ruskoj i međunarodnoj sceni, a svoj kvalitet dokazivaće i srbački šahisti koji su proteklih godina sa uspjehom nastupali u Premijer ligi BiH i Prvoj i Drugoj ligi Republike Srpske.\nRazgovore sa moskovskom šahovskom organizacijom o organizaciji turnira koji do sada nije održan u Srpcu u ovakvom obliku, obavili su predsjednik Šahovskog kluba Srbac Jovo Gužvić, potpredsjednik Dragan Bakić, kapiten Mirko Stojković i direktor biblioteke Branko Savanović.\n„Turnir će se organizovati onlajn a bićemo uvezani na međunarodnu šahovsku platformu na kojoj se i odigravaju mečevi ovakvog tipa. U biblioteci ćemo instalirati od 12 do 14 računara. Mečevi će se igrati dva sata i za to vrijeme će svaki od igrača odigrati od tri do pet partija“, rekao je Savanović.\nPrema njegovim riječima, za najuspješnije šahiste Moskovski šahovski savez je obezbijedio nagrade u vidu pehara, medalja i diploma.\n„Ruskim šahistima će nagrade biti uručene na licu mjesta a našim šahistima biće poslane poštom“, dodao je Savanović.\nOn ističe da će srbački šahisti biti pojačani sa još nekoliko vrsnih igrača, najvjerovatnije iz Banjaluke.\n„Naš cilj je da ovaj događaj preraste u tradiciju i da se svake godine održava u isto vrijeme. Prvobitni plan je bio da se turnir organizuje u okviru svetosavskih svečanosti, ali nismo mogli obezbijediti na vrijeme svu potrebnu tehnologiju. Naš prijedlog je bio da novi termin odigravanja bude simbolično na Sretenje 15. februara, ali ruski šahisti već imaju jedan turnir tog dana, tako da je dogovoreno da se sve pomjeri za 21. februar“, kaže Savanović.\nPokroviteljstvo turnira preuzela je Opština Srbac, na čelu sa načelnikom opštine Mlađanom Dragosavljevićem, a podršku je uputila i Ambasada Ruske Federacije u BiH.\nČlanovi“Videte“pješačili povodom Savindana\nPlaninarsko društvo“Videta“ iz Srpca učestvovalo je u nedelju, 24.januara, na Svetosavskom usponu iz pravca izletišta Durova u Gornjoj Lepenici prema manastiru Osovica.\n„U pješačenju stazom dugom 12 kilometara učestvovalo je 8 članova društva koji su po kišnom vremenu, preko staze Jurinac stigli do krajnjeg odredišta,manastirskog kompleksa Osovica.Ovo je 13. godina zaredom kako planinari“ Videte“ učestvuju u pješačenju povodom Savindana,a ovaj put odlučili smo da umjesto tradicionalne aktivnosti uspona na najviši vrh Motajice-Gradinu koji se nalazi na nadmorskoj visini od 653 metra,pješačimo potpuno novom stazom“,izjavila je za Radio-Srbac,sekretar društva Vera Babić i dodala da je ovo i pored lošeg vremena,bilo jedno lijepo druženje u prirodi.


Strane službe ne gube vreme, a mi? | Centar za bezbednost, istrage i odbranu DBA\n18. августа 2021. stevasrs\nDa mafija i strane službe odavno vrbuju političare, ne samo u Srbiji nego i u drugim zemljama gde žele da uspostave svoju vlast, to je poznato i jasno svakom čoveku koji se bar malo razume u bezbednost. Naravno, uvek će postojati i oni građani koji će, nažalost, biti izmanipulisani od strane pojedinih političara koji iznoseći neistine žele da prikupe sitne političke poene.\nObzirom da smo organizacija koja se ne bavi politikom, nego problematikom bezbednosti, uočili smo tendenciju rasta napada na bezbednosni sektor Republike Srbije. Ovi napadi povereni su političaru nižeg ranga, Miroslavu Aleksiću, čoveku koji iznoseći neistine targetira ljude iz policije i BIA jasno im stavljajući metu na čelo.\nPostavlja se nekoliko pitanja kada su u pitanju ovi napadi. Pre svega, za koga radi političar nižeg ranga Miroslav Aleksić koji na svojim konferencijama, uvijeno, brani mafiju u Srbiji i osumljičene za najteža krivična dela? Ko političaru nižeg ranga Miroslavu Aleksiću dostavlja informacije o imenima i kontaktima policijskih službenika i operativaca BIA? Ko političaru nižeg ranga Miroslavu Aleksiću dostavlja fotografije visokopozicioniranih ljudi u BIA, fotografije sa kolegijuma BIA, njihove podatke? Zašto političar nižeg ranga Miroslav Aleksić nije uhapšen zbog činjenice da bi sve ovo moglo da se upakuje kao jedan vid špijunaže?\nNaime, jasno je da je ovom političaru nižeg ranga poveren operativni zadatak narušavanja ugleda srpske policije i BIA. Oni koji mu serviraju ono što će da kaže, rade to na perfidan način, a to je školski primer kako mafija i strane službe koriste i iskoriste pojedince.\nPolitičar nižeg ranga, Miroslav Aleksić, nije dostojan ni da izgovori ime Milana Kendije, nagrađivanog i poštenog policajca koji umesto da danas radi na edukaciji i obuci mladih kadrova u policiji, čeka suđenje za nameštenu aferu Jovanjica. Upravo taj Milan Kendija i svi policajci i operativci BIA kojima je nameštena afera Jovanjica radili su na otkrivanju i razbijanju organizovanih kriminalnih grupa i mafije u Srbiji. To su ljudi koji su svojim operativnim radom došli do važnih informacija koje su dostavili svojim pretpostavljenima, nažalost, tadašnje određene strukture u MUPu na visokim pozicijama, koje i danas sarađuju sa političarem nižeg ranga Miroslavom Aleksićem, sklonili su te podatke i namestili hapšenje poštenih policajaca i operativaca BIA. Danas te strukture pokušavaju da naprave i Jovanjicu 3, a cilj im je jasan, narušavanje ugleda bezbednosnih struktura i napad na predsednika Republike Srbije i njegovu porodicu. Jasno je da nameštena afera Jovanjica mora da padne u vodu, te pojedini funkcioneri iz vlasti, koji sarađuju sa političarem nižeg ranga Miroslavom Aleksićem, čine sve kako bi obmanjivali javnost i iznosili neistine samo iz razloga kako bi oprali sebe.\nNa poslednjoj konferenciji za medije, političar nižeg ranga Miroslav Aleksić, izneo je i jednu istinu. Rekao je da je Slobodan Tešić na crnoj listi kod Amerikanaca. Jeste, istina je. Međutim nije rekao da je jedan tadašnji visoki funkcioner MUPa, a jedan od Aleksićevih nalogodavaca, urgirao baš kod tih Amerikanaca 2017-te godine i tražio da stave na crnu listu Slobodana Tešića kako bi on mogao da preuzme izvoz i prodaju naoružanja preko porodične firme, a zauzvrat stavio se lično na raspolaganje tim istim Amerikancima.\nPolitičar nižeg ranga Miroslav Aleksić, javno pominje ime Danijele Tešić koja je zaposlena u bezbednosnom sektoru, tačnije u UMOPS-u koja u svom sastavu ima odeljenje Interpola, Evropola, obradu podataka, međunarodnu saradnju. Nije ovo slučajno, jer na ovaj način političar nižeg ranga Miroslav Aleksić, ugrozio je život Danijele Tešić. Međunarodna policijska saradnja veoma je važna u ovim trenucima kada je Srbija pokrenula borbu protiv mafije. Lica koja su direktno povezana sa mafijom a koja se nalaze van teritorije Republike Srbije, ne mogu da budu lišena slobode ukoliko ne postoji međunarodna policijska saradnja. Mafija sada tačno zna ko je uključen u borbu protiv njih. Za ovako nešto, političar nižeg ranga Miroslav Aleksić trebalo bi da bude uhapšen.\nKo sve dostavlja određene informacije političaru nižeg ranga, Miroslavu Aleksiću? Iznoseći informacije o kontaktima između policajaca jasno je stavio do znanja svim građanima da mu informacije dostavlja neko iz određenih državnih institucija. Odakle pravo političaru nižeg ranga Miroslavu Aleksiću da veštači i objašnjava sadržaj sms poruka, javno ih čitajući? Kako je političar nižeg ranga Miroslav Aleksić došao do podatka da je Milan Dimitrijević više puta saslušavan u SUK-u? Kako i od koga je političar nižeg ranga Miroslav Aleksić dobijao fotografije sa kolegijuma BIA i informacije o operativcima i visokopozicioniranim ljudima iz BIA?\nCilj političara nižeg ranga, Miroslava Aleksića, je jasan, udar na bezbednosni sektor Republike Srbije kako bi se otvorio put za veću stvar, a to je državni udar i sklanjanje predsednika Republike Srbije Aleksandra Vučića. Upravo jedino oružje koje imaju i koje koriste jeste nameštena afera Jovanjica preko koje žele da izvrše državni udar, a da na taj način prekinu započetu borbu protiv mafije.\n← Problem pedofilije\nSekte vrebaju online →


B-LINK 2009 - bilten drugog dana festivala - 2. oktobar 2009.\nBeograd, 2. oktobar: Veceras je u prostoru O3ONE-a protekao drugi dan festivala koji se bavio temama iz oblasti naprednog oglašavanja, advertisng-a i metodama direktnog marketinga.\nPrezentacijom Database management koju je održao Dejan Pecaranin ispred kompanije Benet Kernel poceo je drugi dan festivala, sa programskom celinom ADVERTISING COMMUNICATION. Ovaj deo programa\nfestivala posvecen je poslovnim korisnicima, kompanijama i korporacijama, odnosno njivom identitetu na Web-u. Na ovoj prezentaciji govorilo se o najnaprednijim strategijama dolaženja do potrošaca i nacinima da se odredeni proizvod što uspešnije plasira na tržište. To u sebi sadrži paradoks, jer se ispostavlja da je odredivanje onog dela populacije koji nije ciljna grupa bitniji za rad na tom polju.\nKako je ovaj deo programa ovogodišnjeg festivala je posvecen poslovnim korisnicima, kompanijama i korporacijama, odnosno njivom identitetu na Web-u, kroz iskustvo agencije HttPool i prezentaciju Radeta Trickovica, imali smo prilike da cujemo šta je to Bihejvioralno oglašavanje i koji su nacini da se odredeni klijenti targetiraju, te se u skladu sa tim, pozicionira i najadekvatnija moguca kampanja. Pošto je ova godina recesivna u skoro svim industrijskim granama, mišljenje predavaca je da ce ova metoda tek zaživeti na našim\nU okviru predavanja Limenka kao novi kanal komunikacije predstavile su nam se dve kompanije: Klik mee i Ball pacaging Europe. Boris Dragovic i Boris Smoje su, kroz retrospektivu razvoja tehnologija na ovom polju, predstavili da i offline formati mogu postati digitalni. Pivska ambalaža na kojoj se nalazi 2D tag, postala je novi modalitet komuniciranja sa digitalnim svetom. Klik mee je omogucio upotrebu interneta preko mobilnog telefona na do sada najpersonalizovaniji nacin. Njihov zajednicki cilj je da korisnici postanu što familijarniji sa ovom formom.\nZavršna prezentaciju Urban bug-a o svom online izdanju prikazala je benefit skupljanja informacija na jednom mestu i to u virtuelnom prostoru. Pored štampane forme gde postoje tekst i fotografije, na sajtu postoji i web radio - 100 svetskih radio stanica koje mozete slušati dok surfujete. Takode, postoji i web prodavnica gde se\npredstavljaju mladi dizajneri. Ljudi su informisani o postojanju Urban Bug-ovog foruma koji je startovan, što predstavlja direktnu komunikaciju i pravi online community.\nTreceg B-LINK dana vas ocekuje:\nInternet communication (connect to interact)\n18h – CDMA u Srbiji Media Works\n19h – Uberlife - Emote productions\n20h – Internet ispod haube - Istok Pavlovic\n21h – Da li vec živimo u virtuelnoj realnosti - Nataša Bajc\nFotografije i intervjue sa predavacima mozete videti na nasoj novoj stranici na internet prezentaciji: www.b-link.org/blog/press\nDetalje o svakom pojedinacnom programu mozete procitati na nasoj internet prezentaciji na adresi www.b-link.org/blog\nb-link beograd desavanja festival novih komunikacija festivali\nOznake: b-link beograd desavanja festival novih komunikacija festivali